
Rojnameya panzdehrojî ya siyasî, çandî û giştî 



Cejna Remezanê Pîroz Be 

Derketina hejmara 96 a Agirî hevdem e tevî cejna 
Remezanê. Em bi vê boneyê ve pîrozbahiyên xwe ên 
herî germ û gurr pêşkêşî gişt Misilmanên cîhanê, 
nemaze neteweya Kurd dikin. Bi hêviya ku cejin bibe 
sedema pêkhatina aştî, tebahî û azwerî li Kurdistanê û 
cîhanê. Desteya Weşana Agirî 


Partiya Demokrat ya Kurdistana Iranê diweşîne 


/V /V 


DR. ŞEREFKENDI U HEVALEN WI 
HATÎN BiBÎRANÎN 



^ 16 'ê îlona 2008 'an, 
16 'hemîn salvegera 
terorkirina rêberê navdar ê 
gelê Kurd û Sekreterê Giştî 
yê PDKÎ, Dr. Sadiq 
Şerefkendî û hevalên wî: 
Fetah Ebdulî, endamê 
Komîteya Navendî, 
Humayon Erdelan, nûnerê 
partiyê li Almnya û 
kesayetiyê siyasî yê îranê 
û dostê Kurdan Nûrî 
Dêhkurdî li bajarê Berlînê 
bû. Bi vê hencetê û bona 
rêzgirtin û bibîranîna Şehîd 
Dr. Şerefkendî û hevalên 
wî, di binkeya Deftera 
Siyasî a PDKÎ de rê û 
resmeke hêja û berfireh 
hate lidarxistin. Rapora vê 
rê û resmê û deqa peyama 
rêberiya PDKÎ di paşkoya 
taybet a vê hejmara Agirî 
de bixwînin. 

Li bajarên Rojhilatê 
Kurdistanê jî Şehîdên 
Berlînê hatin bibîranîn. 



Konseya Ewlekariyê Biryarnameyeke Nû Li 



Dijî îraûê Pejirand 

' Konseya Ewlekarî a Rêxistina 
Neteweyên Yekbûyî, roja şemî, 27'ê 
îlona 2008'an bi komdengî^ ve 
biryarnameya^ 1835 li dijî îranê 
pejirand û ji îranê hatiye xwestin ku 
xebatên xwe ên dewlemendkirina 
Uraniyûmê rawestîne. 

Di vê biryarnameya kurt de, 
baykutên nû ên xurt li dijî îranê nehatine bicihkirin, lê ji îranê hatiye xwestin ku sê 
biryarnameyên berê rêve bibe. 

Biryarnameya 1835 ji îranê xwestiye: "bêdereng û bilez soz û ehdên xwe li hember 
Konseya Ewlekariyê û Konseya Rêveber a Rêxistina Vejena Etomê ya Navneteweyî piraktîze 
bike". 


Konseya Ewlekarî a RNY ji sala 2006'an ve heta niha, sê biryarnameyên baykutkirinê li 
dijî îranê pesend kirine. Di van biryarnameyan de ji îranê hatiye xwestin ku meyandina 
Uraniyûmê rawestîne û bersiva pirsên lêgerên "IAEA"ê bide. 

îran zengînkirina Uraniyûmê li gor qanûnên navneteweyî mafê xwe dizane û ragihandiye 
ku ne amade ye ku xebata xwe ya di vê derbarê de rawestîne, ji ber ku Uraniyûma 
meyandî bi kêrî çêkirina çekên Nuklerî tê. 




Daxuyaniya Komîteya 
A PDK îranê 

Hejmar 96, 30’ê îlona 2008 


SIYASI 


Agirî 


Daxuyaniya Komîteya Navendî A PDK îranê Bi Boneya 
Bidawîhatina Pilînoma Duyem YA Partiyê 


K 


omîteya Navendî a PDK Iranê, 
hilbijartiya Kongreya 14'hem a 
partiyê, seat 9:30'ê sibêdeya roja 


çarşem, 25'ê Ilona 2008'an, duyemîn civîna 
xwe a berfireh bi beşdariya hemû endamên 
xwe pêk anî. 

Civîn bi ragihandina deqîqeyek bêdengî 
bona rêzgirtin ji canê paqij ê şehîdan dest 
pê kir. Piştre Sekreterê Giştî, rêzdar Mistefa 
Hicrî, derheq destûra karê civîna Komîteya 
Navendî ku pêkhatî bû ji hilbijartin û 
diyarîkirina erkên endamên Deftera Siyasî û 
Cîgirê Sekreterê Giştî yê partiyê, basek 
pêşkêşî beşdarên civînê kir. Sekreterê Giştî 
yê PDKÎ di basa xwe de qala erk û 
bernameyên partiyê piştî Kongreya 
Çardehem kir û ew erkên ku di vê derbarê 
de dikevin stûyê yek yeke endamên 
rêberiya partiyê, şirove kir. Rêzdar Mistefa 
Hicrî di axavtina xwe de li ser alîkariya 
organên partiyê bi armanca pêşdeçûna kar 
û xebatê tekez kir û qala taybetmendiyên 
wan organên nû kir ku dê bi organên 



partiyê re zêde bibin û erk û desthilata her 
yek ji wan şirove kir. Beşdarên Pilînomê 
derbarê her yek ji bas û mijaran de nêrîn û 
têdîtinên xwe anîn holê û bi giştî di vê 
derbarê de, civîna Komîteya Navendî çend 
rasipartî ji bo Deftera Siyasî a nû destnîşan 
kir. 

Di beşeke din a karê civînê de, bi 


liberçavgirtina organên partiyê basa 
hejmara endamên Polîtbîroyê hate kirin û 
civîna Komîteya Navendî gihîşte vê encamê 
ku Deftera Siyasî ji 7 kesan pêk bihê. Piştre 
berbijaran amadebûna xwe xuya kirin û di 
dengdaneke azad de, endamên Deftera 
Siyasî hatin hilbijartin. 

Li pey hilbijartina endamên Deftera 
Siyasî, civîna Komîteya Navendî di nav 
endamên Polîtbîroyê de, rêzdar Hesen 
Şerefî wekî Cîgirê Sekreterê Giştî hilbijart. 

Di dawiya karê hilbijartinan de, Sekreterê 
Giştî yê PDKÎ pîrozbahî ji endamên Deftera 
Siyasî û Cîgirê Sekreterê Giştî kir û hêviya 
serkevtinê di encamdana erk û wezîfeyên 
wan de bi hêvî xwest. Pilînom nîvroya 
çarşem, 24'ê îlonê dawî bi xebatên xwe 
anî. 

Partiya Demokrat ya Kurdistana 
îranê 

Komîteya Navendî 
24.09.2008 
03.07.1387 


Peyamên Partî, Rêxistin U Kesayetiyan Ji Bo 
Kongreya Çardehem A PDK îranê 


Ji aliyê partî, rêxistin û kesayetiyên biyanî, Iranî û Kurdistan ve, gellek peyamên pîrozbahiyê bi henceta lidarxistina kongreya 
çardehem a PDKÎ hatine şandin. Niha pey ve di her hejmareke Agirî de emê çend ji wan peyaman biweşînin û bixin ber çavê 
we xwendevanên hêja: 

Peyama PDK’ê Ji Bo Çardehemîn Kongreya 

PDKÎ 


J i bo rêzdar Deftera Siyasî ya Partiya Demokrat a Kurdistana 
îranê! 

Silaveke germ û birayane! 

Bi boneya lidarxistina çardehemîn kongreya partiya we a xebatkar ve, 

Partiya Demokrat a Kurdistana îranê, em bextewer in 
pîrozbahiyên xwe ên herî germ û destxweşiyê pêşkêş 
we bikin û silav û rêzên xwe jî raberî nûnerên 
kongreya we bikin. 

Birayên hêja! Em piştrast in ku di vê kongreyê de û 
ji nêrîna hestpêkirina tewaw a we bi erkê neteweyî, 
nîştimanî û vêc û berjewendiyên gelê me yê Kurd û 
hestyarbûna qonaxê niha û ji ber tîrêjên guhertinên 
cîhanê, we nirxandin û şîrove û dahûrandineke kûr û 
berfireh ji bo hemû rewşan hebe, lewra em hêvîdar in 
ku encamên kongreyê bername, biryar û rasipartiyên 
wê ên baş û jêhatî rengvedana têgihîştineke rastiyane ji bo çareserkirina pirsa gelê 
Kurd ji rêya aştî û pêşgirtina awa û metodên şaristanî û demokratîk be û bi gotûbêj 
û ji hev fêmkirinê û dûr ji hemû awayekî tund û tûj ku em li ser vê bawerê ne ev 
rêya dê gelan bigehînin maf û azadiyên xwe. 

Her wiha em vê boneyê bi derfet dizanin ku qala pêwendiya birayane û dostane a 
partiya me tevî partiya we û hêvîdar û daxwazkarê berdewam û xurtkirina wan di 
çarçoveya berjewendiyên bilin ên me yên neteweyî bikin. Di dawiyê de jî em dibêjin 
Herêma Kurdistanê berhema xebat û qurbanîdana tevgera me a kurdayetiyê û cihê 
rûmet û şanaziya hemû gelê Kurd e, lewra parastina destkevtên Parleman, 
Hikûmeta Herêma Kurdistanê û cihgirbûna aramî û ewlekariyê erk û wezîfeya me tev 
aliyekê ye. 

Êdî bi hêviya gihîştina we bi hêvî û serkevtinê. 

Digel rêz û hurmatan 

Mekteba Siyasî ya Partiya Demokrata Kurdistanê 



Peyama YNK’ê Ji Bo 14’hemîn 
Kongreya PDK îranê 


ndamên rêzdar 
Kongreya PDK îranê! 

Piştî rêz û hurmetan! 


ên 14'hemîn 



Li ser navê Mekteba 
Siyasî a Yekîtiya 
Nîştimanî a Kurdistanê, 
em pîrozbahiya xwe ya 
germ ji bo girtina 
Kongreya we dikin û 
em hêvîdar in jî ev 
kongreya partiya we a 
xebatkar ku di rewşeke 
dijwar û hestyar a tejî 


pêlên evraz û nişîv ên siyasî yên Rojhilatê de tê 
girtin, di darêtina stratejî û îdeolojiyeka demokrasiya 
hemdem de, serkevtî be. 

Em hêvîdar in, ev guhartinên ji bo Rojhilata Navîn, 
di serdemê cîhanîbûnê de tên berçavgirtin, 
çareseriya demokratîk û aştiyane a pirsgirêka hemû 
beşên Kurdistanê bicî bîne. 

Careke din, em hêviya serketinê ji bo Kongreya we 
dixwazin. 

Yekîtîya Nîştimanî a Kurdistanê 
12.09.2008 







Agirî 


SIYASI 


Hejmar 96, 30’ê îlona 2008 B 


Rêzdar Mistefa Hicrî, Di Rê Û Resma Pîrozkirina Kongreya 14'hem Ya PDKÎ De: 

“KONGREYA ÇARDEHEM, ENCAM Û AZMÛNA KONGREYÊN 
BORÎ, KONGREYA 13’HEM Û HEWL Û CEHD JÎ BO 
GUHARTÎNAN, PÊŞKEVTÎN Û NÛBÛNÊ BÛ” 


P iştî ku Kongreya Çardehem a PDK 
îranê di navbera rojên 10-14'ê 
îlona 2008'an bi awayekî serkevtî 

bidawî hat, roja duşem, 15' îlonê, rê û 
resmeke hêja û berfireh di binkeya Deftera 
Siyasî a PDKÎ bi boneya dawîhatina 
Kongreyê hat lidarxistin. 

Di wê rê û resma pîrozkirinê de, rêzdar 
Mistefa Hicrî, Sekreterê Giştî yê PDKÎ 
axavtineke girîng û balkêş kir. 

Birêz Hicrî di destpêkê de bi germî 
pîrozbahî ji^ Kadro, Pêşmerge, endam û 
dostên PDKÎ kir û Kongreya 14'hem jî weke 
destkevteke demokratîk û ceribîneke dîrokî 
ya din a partiyê û cihê rûmet û şanaziyê 
tev aliyekê hesiband. Piştre got: "Kongreya 
Çardehem, serkevtineke mezin bû ku hemû 
endam û dilsozên partiyê li benda wê bûn. 
PDKÎ di qonaxên herî dijwar ên xwe de 
heta niha 14 kongre birêve birine û her yek 
ji wan gav û destkevtek bûne û girîngiya 
xwe a taybet di xebat û berxwedana 
azadîxwazane gelê Kurd de hebûne û 
hene". 

Rêzdar Hicrî di doma axavtina xwe de bal 
kişande ser taybetmendiyeke cuda a 
Kongreya 14'hem ya PDKÎ û got: 
"Kongreya 14'hem a partiyê ji bilî ew 
xasmaniyên ku di kongreyên de berê 
hebûn, kongreyek bû ku di demeke cuda 
de hat lidarxistin, ji ber ku her dem û 
çaxekê hewcedarî û taybetmendiya xwe 
heye û hebûye. Lê bi giştî Kongreya 
Çardehem, encam û azmûna kongreyên 
borî, kongreya 13'hem û hewl û cehd ji bo 
guhartinan, pêşkevtin û nûbûnê bû ku di 
Kongreya Sêzdehem de hêvî û xweziya 
hemû me beşdarên kongrê û endamên 
partiyê bû. Bi sedema wan kosp û astengên 
ku di navbera wan du kongreyan de li ser 
rêya me bûn, me nekarî wan xwezî û hêvî û 
soz û ehdên ku me dabûn, bicî bînin. Hin 
xal di Kongreya Çardehem de, pirr berçav 
bûn. Yekem û ji hemûyan zêdetir, ruhiya 
dilsozî, wefadarî û fidakarî ji bo Partiya 
Demokrat bûn, bas û nîqaşên demokratîk û 
dîtin û nêrînên cuda ku têra xwe balkêş 
bûn, bû sedema dewlemendbûna kongreyê 
û bi vî awayî biryarên herî baş û jêhatî ji bo 



PDKI hatin girtin, bas û nîqaş ji bo vê 
armancê bûn ku nêrînên herî baş bên dîtin 
û bi hev re binirxînin û bikin siyaset û 
bernameya PDK îranê ji bo çar salên piştî 
kongreyê. Di vî warî de, Kongreya 
Çardehem gellek serkevtî bû". 

♦ ^ \ 

Pirseke din ku di kongrê de hate berbas, 
pirsa jinan bû. Beşeke xuya ji kar û basên 
kongreyê taybet ji bo pirsên jinan hatibû 
terxankirin û hemû aliyên mijarê ku di vê 
derbarê de hewce bûn, hatin rojevê û 
biryar li ser wan hate dayîn. 

Ji bilî wan, bername û pêrewa hundirîn a 
PDK îranê ku di rastî de qanûna bingehîn a 
partiyê ye û zagona herî bilind a PDK îranê 
ye, xal bi xal kete berbas û biryar li ser 
hate dayîn. 

Di doma axavtina xwe de, Sekreterê Giştî 
yê PDKÎ, birêz Mistefa Hicrî bal kişande ser 
pêwîstiya yekîtî û hewildan ji bo pêşketina 
kar û barên partiyê di navbera Kongreya 
14-15 ku divêt ji aliyê endamên PDKÎ ve 
rêve biçin. Di axavtina xwe de rêzdar Hicrî 
basa cudabûna hinek li Kadro û 
Pêşmergeyên partiyê kir û afirandina 
rewşekê ku bibû asteng li ser rêya 
pêşveçûna xebat û berxwedanê û pêkanîna 



rewşa han tenê di berjewendiya girûpî û 
takekesî de bû, lê serkevtina me di 
Kongreya 14'hem de ceribîneke nû bû ku 
me dewranek ji dubendî û nakokiyan bicî 
hişt, ew serkevtine ji me re dibêje ku tu 
demekê em navegerin wê dewrana nexweş 
ku em tê ketibûn. 

Piştre Mistefa Hicrî basa demokratîkbûna 
Kongreya 14'hem kir û da zanîn: 
Bernameyên wê kongrê bi awayekî 
demokratîk hatin meşandin û bi eşkere di 
televîzyon û ragihandinên giştî de hate 
belavkirin û bi milyon kesan bi çavê xwe 
serkevtin û nîqaş û basên kongrê dîtin û 
betalbûna xewn û xeyalên dijmin û neyaran 
li ser vê kongreyê temaşa kirin". 

Rêzdar Mistefa Hicrî got: "Dema ku gel bi 
serkevtinên partiya me dilxweş dibe, erkeke 
qurs û girantir dikeve ser milê me rêberî, 
endam û Kadro û Pêşmergeyên partiyê. 
Divêt ew bernamên ku me xistine ber çavê 
xelkê, bicî bihên û ev yek tenê bi yekîtî, 
yekrêzî û fidakariya yek yeke endam û 
alîgirên partiyê cî bi cî dibe. Erk û 
wezîfeyên me giran in, divêt em vê yekê ji 
bîr nekin, serkevtin di wan kar, xebat û 
bernamane de erkê me hemûyan e". 

Di dawiyê de Sekreterê Giştî yê PDKÎ got: 
"Ev kongre û hemû destkevt û serkevtinên 
berê jî, encama xebat û têkoşîna şehîdên 
me ên birûmet û malbatê wan in, lewra 
serkevtina Kongreya 14'hem ji wan pîroz 
be. Kongreyek ku li bere berê bîranîna 
şehîdê rêber û navdar Dr. Sadiq Şerefkendî 
û hevalên wî hate lidarxistin, lewra ruha 
nemir a şehîd Dr. Şerefkendî bi vê 
serkevtinê dê şa bibe, ji ber ku partî û 
şagirtên wî karîne rê û rêbaza wî bidomînin 
û ber bi serkevtinê ve gavan bavêjin. 








^ Hejmar 96, 30’ê îlona 2008 


SIYASI 


Agirî 


Xwendevanên hêja ên Agirî, Kongreya 14’hem ya PDKÎ di navbera rojên 10-14’ê îlona 2008’an, hat lidarxistin. 

Di kongreyê de gellek biryar û helwestên girîng hatin girtin. Kongreya 14’hem 9 peyamên taybet ji bo malbatên 
Şehîdan, girtiyên siyasî, civatên xelkê Kurdistanê, endam û Kadro û Pêşmergeyên partiyê, Konseya Mafên Mirovan 
a Rêxistina Neteweyên Yekbûyî, Jinan, Ciwanan, Xwendekaran û Kongreya Neteweyên îrana Federal şand. 
Weşana Agirî ji ber girîngbûna wan peyaman, di vê hejmarê û hejmara tê a Agirî de deqa wan belav dike. 


Peyam Ji Bo Malbatên Şehîdan 



H evalino, xweştevîno, endamên 
malbatên serbilind ên şehîdan! 
kongreya 14'hem ya PDK îranê, 

Kongreya Geşekirin û Gelîtirkirina Xebatê, 
silavên germ û emegdariyê pêşkêşî we 
dike û li ser wê baweriyê ye ku baştirîn 
xelat ji bo şehîdan, domandina rêya wan 
e, her ji ber vê yekê ye ku beşdarên 
kongrê weke nûnerên endam, kadro û 
Pêşmergeyan û herwiha rêberiya partiyê 
dîsan soz didin ku rêbaza şehîdan, yanî 
xebat bo gihîştin bi amanc û hêviyên wan 
dê her bidome û ew dê bi bawerên siyasî 
û neteweyî yên şehîdan wefadar bin. 

Eger xebata neteweyî ya Kurd di îranê 
de bi beşdariya piraniya hevwelatiyan di 
civaka kurdewarî de birêve diçe û her kes 
û her aliyek bi curekê erkê xwe li hember 
gelê kurd û rakirina zulm û zordariyê li 
ser gelê Kurd dimeşîne ku cihê rêz û 
pêzanînê ye, şehîd weke emegdartirîn û 
fidakartirîn keç û xortên gel tên dîtin ku 
binirxtirîn sermayeya jiyana xwe yanî 
canê xwe di rêya azadî û mafê neteweyî 
de gorî kirine û wefadariya xwe bi gelê 
Kurd bi xwîna xwe mohr kirine. Her ji ber 
vê yekê ye ku şehîdan mafeke zaf li ser 
me hene û ji bo me serwer in. 

Eşkere ye ku hûn malbatên şehîdan ji 
ber lidestdana ezîzên xwe, xwediyê 
ciheke taybetî di nav xelkê de ne. Bi 
taybetî ku ji bilî xema lidestdana ezîzên 
xwe, hûn tûşî jiyaneke pirr zehmet hatine 
û her bi vî awayî jî hûn li hember 
dujminan teslîm nabin û gellek caran hûn 
cihê wan ezîzan di xebatê de tijî dikin. 


Bi nêrîna Partiya 
Demokrata ^ 

Kurdistana îranê, hûn 
hemû xebatkar in û bi 
xweragir tên naskirin 
û xwediyê rêz û 
hurmetê ne. Mixabin 
nebûna îmkanatan û 
rewşa xebatê rê nade 
daku PDKÎ bi dil 
xizmetê bi malbatên 
şehîdan bike û rewşa 
jiyana wan xweştir 
bike, ewa ne ji ber 
xemsariya partiyê ye, 
belku ji ber 
bêîmkanatî û rewşên 
dijwar e. 

Eva ku gellek cihê 
rêz û hurmetê ye ev e 
ku we di jiyana 
pirrasteng ya xwe de 
hemû carekê hurmeta 
şehîdan û neteweya 
xwe ragirtiye, ne tenê 
eva belku we hewl 

daye ku zarokê wan şehîdan bi awayekî 
neteweyî perwerde bikin ku îro em 
dibînin ew hest bi serbilindiya şehîdan û 
serbilindiya xwe di nav civakê^de dikin. 

Kongreya 14'hem ya PDKÎ, Kongreya 
Geşekirin û Gelîtirkirina Xebatê, bi erkê 
xwe dizane ku erkekê bide rêberiya 
hilbijartî di vê Kongrê de ku zêdebarê 
nebûna îmkanatan, girîngiyeke zaftir bide 
malbatên şehîdan û bibe sîberek pan û 


berîn ji bo wan. 

Serbilindî ji bo şehîdan û malbatên 
xemgîn ên wan 

Serkevtin ji bo rêbaza pirr li serberzî ya 
şehîdan 

Kongreya 14'hem ya Partiya 
Demokrata Kurdistana îranê 
Kongreya Geşekirin û Gelîtirkirina 
Xebatê 
îlona 2008 


Peyam Ji Bo Girtiyên Xweragir Ên Siyasî 


irtiyên mafxwaz û 
berxweder ên siyasî! 

Hevalên xebatkar! 

Hûn niha ku di nava çalereşên rejîma 
Komara Îslamî de, gewriya tejî hawara 
neteweyeke maflêzevtkirî û bindest in, 
hûn ew xetîr(mom)a ronahîker in ku 
dijminên ronahiyê bona berlêgirtin bi 
tîrêjavêtina we, bi neheq û bi dûr ji her 
cure pirensîpeke mirovanî, xistine wan 
çalereşên ku di reşiyê de, hevşeklê 
hundirê celad û rayedarên rejîma xwîn 
û cinayetê ne. 

Berxwedan, rawestan û pêdagiriya 
we li dijî stem û tekoşînê ji bo 
dabînbûna maf û azadiyên gelê 
Kurdistanê, ji aliyekê ve kesayetiya 


bilind û şoreşvanî a we dide xuyakirin û 
di heman demê de jî, ruhiyedan û 
mînak û sembola xebatkarên rêya 
azadiya Kurdistanê ye. 

Kongreya Çardehem a PDK îranê, 
serê rêz û hurmetê ji bo hişyarî û 
baweriya kûr a we bi azadiyê ditewîne 
û hêvîdar e, hûn ên roj, bi xebata 
bêrawestiyan a hemû tex û qatên 
civaka Kurdistanê û bi zext û zora 
navend û kom û komeleyên mirovhez 
bo ser rejîma sedsalên navîn a 
Melayan, di nav wan çalereşan û 
ehrîmenan de bêne derê û civaka me 
bikare ji azmûn û roniya we mifaha 
hewce werbigire. 

Bi wê hêviyê ku li batî girtîgeh û 


îşkenceyê, mîdala rêzgirtinê li sîncjê we 
xebatkarên gelê me bihê dan û îran ji 
lepên qirêj ên rejîma Îslamî ya gemar 
rizgar bibe û gelê me bi hemû maf û 
azadiyê xwe şa bibe. 

Silav li girtiyên xweragir ên siyasî, 
momên ronahîker ên nav çalereşên 
rejîma Melayan 

Silav li malbatên girtiyên siyasî, 
ruhyederên xebatkarên nav 
girtîxaneyan 

Neman ji bo rejîma zîndan û 
îşkenceyê 

Serkeve xebat rizgarîxwazane a 
Kurdistanê 

Kongreya Çardehem a PDK îranê 
îlona 2008 

SIYASI 

Peyam Ji Bo Xelkê Kurdistana îranê 



ivatên xelkê Kurdistana îranê! 
Kongreya 14'hem a PDK îranê, 
Kongreya Pêşdeçûn û 


Xelkîtirkirina Xebatê, silavên herî germ ji 
bo we xelkê Kurdistana îranê dişîne û 
serê rêz û emegnasiyê li hember 
berxwedanî û îradeya bilind û qahîm ya 
we bona domandina xebat û 
berxwedaniyê li hember siyaseta tepeserî 
û zulm û zora Komara Îslamî di 
Kurdistanê de ditewîne. 


Dîroka tejî şanazî û cangorîtiya bizava 
millî-demokratîk a gelê me di Kurdistana 
îranê de vê rastiyê diselimîne ku hûn 
civatên xelkê Kurdistanê, hertim 
piştevanê vê bizavê bûne û givaş û 
tepeserkirinê nekariye û nikare we ji 
helwesta neteweyî û şoreşvaniyê dûr 
bixe. Ew xwenîşandan, girevgirtin û 
bizava giştî ku we îsal di salvegera 
şehîdkirina Dr. Qasimlo de, anku di 22'ê 
Pûşperê de meşand, carek din ev rastiye 
da selimandin ku siyasetên Komara 
Îslamî di Kurdistanê de şikest xwarine û 
rejîma Komara Îslamî xêncî hebûna xwe 
ya leşkerî û polîsî, tu cih û pêgehek di 
nav dilê civatên xelkê Kurdistanê de tune 
ye. 

Kongreya Çardehem a Partiya 
Demokrat a Kurdistana îranê, bi 
nirxandina rewşa siyasî a hundirîn û 


navneteweyî û bi^ liberçavgirtina 
guhertinên siyasî yên îran û deverê û 
herwiha bi baldan bi vê rastiyê ku 
Komara Îslamî a îranê ne karîna 
bersivderiyê bi xwest û daxwazên rewa 
yên gelê Kurd û gelên din yên îranê heye 
û ne jî dikare guhartinê di naverok û 
kakila totalîter û paşverûtiya xwe de pêk 
bîne, carek din jî li ser domandina xebat 
û tekoşîn bona bidestvexistina mafên 
neteweyî yên gelê Kurd û cihgirkirina 
demokrasiyê li welatê me tekezê dike. 

Diyare pêşmerca misogerbûna van 
daxwazane jî hiloşandin û ji holê rakirina 
rejîma Komara Îslamî bi tevahî ye. 

Eyan e ku karê han bêy xebatek 
berfireh û xelkî di hemû astên xwe de ne 
mimkin e. Lewra Kongreya Çardehem a 
PDK îranê bi îsrar e ku kar, biryar û 
sipartiyan ku hemû hêz û şiyanên partiyê 
û tevgera azadîxwaziyê bona xizmet bi 
pêkanîna delîveya zêdetir ji bo pêşdeçûn, 
rêxistin û parastina wê xebata giştî û gelî 
ne, birê bixe. 

PDK îranê di xebat û tekoşîna bi 
zehmet û dijwar a xwe de, rêyek dûr û 
dirêj meşandiye, ceribînên zaf hene û di 
sobeya xebat û berxwedaniyê de 
qeliyaye. Gellek caran ketiye ber pêlên 
pîlan û komployên cur bi cur yên 
dujminên gel û tevgerê. Lê tu car ala 


xebata rizgarîxwazane ya xelkê 
Kurdistanê nevî nekiriye û qada xebatê 
vala nehiştiye. Ya ku PDK îranê di vê 
qada dijwar û bi zehmet a xebatê de 
cihgîr hiştiye, eva ye ku vê Partiyê li 
hemû rewş û zirûfekê de pirsa xwe bi gel 
û kela qahîm a xelkê Kurdistanê girêdaye 
û îlham ji xebat û armancên siyasî yên 
wê wergirtiye. 

Kongreya 14'hem a partiyê, carek din jî 
soz û peymanê dide we ku di pêşerojê 
de jî herwekî berê, hizba me dê her 
siwarçakê qada xebat û berxwedaniyê 
bimîne û dê ala xebata millî-demokratîk a 
xelkê Kurdistanê wekî berê bilind û 
çeqiyayî rabigire. 

Diyar e di vê rêya dijwar û li 
birêvebirina vê erk û wezîfeya giran û 
mezin de, ku erkek netewî û nîştimanî 
ye, hewcehî bi piştevaniya we tev aliyekê 
heye. 

Bila em hemû bi hev re û di hemû war 
û astekê de bona pevregirêdana 
metodên cur bi cur yên xebatê û xurt û 
berfirehtirkirina tekoşîn û berxwedana 
rewa ya gelê xwe, dest bixin nav destê 
hev û tev hêz û şiyanên xwe bixin 
xizmeta vê armanca sereke. Bi hêviya 
serketinê! Ber bi pêş 

Kongreya 14'hem a PDK îranê 
îlona 2008 


Peyama Ji Bo Konseya Mafê Mirovan A 
Rêxistina Neteweyên Yekbûyî 


P artiya Demokrat a Kurdistana 
îranê li gor rêbazên xwe yên 
demokratîk û bawerî bi bingehên 

demokratîk, her 4 salan carekê heta di 
dijwartirîn rewşê de, kongireya xwe lidar 
dixe. 

Vê carê PDK îranê, 14'ehemîn 
kongireya xwe di demekê de pêk tîne ku 
rejîma Komara Îslamî a îranê bi awayekî 
bê mînak êrîşê dike ser azadiyên 
demokratîk û bi awayekî sîstematîk mafê 
mirovan bin pê dike. 

Di vê navberê de netewa Kurd ji 
hebûna kêmtirîn mafên xwe yên siyasî, 
mirovî û çandî hatiye bêparkirin. Heta 
xwandin bi zimanê dayîkê ji netewa kurd 
re hatiye qedexekirin û Kurd ketiye ber 
êrîşa dezgehên bi nav dadwerî û 
dezgehên tepeserkar yên rejîma 
desthilatdar li îranê. 

îro rojê di Kurdistana îranê de xebata 
sivîl a rewşenbîran û çîn û qatên civaka 


Kurdewarî, bona bidestxistina azadî û 
mafên siyasî û sivîl dom dike. 

PDK îranê weke hêza sereke a 
Kurdistana îranê bi hebûna 
derbazbûyeke 63 salî ji xebat û tekoşîna 
xwe di pêxema serbestî û mafên berheq 
yên netewa kurd di çarçoveya îranê de, 
herdem tekez li ser vê rastiyê kiriye ku 
îrana pirrnetewe, tenê ji rêya 
demokratîkkirin û dabînkirina mafên 
netewî û mirovî yên netewên bindest li 
îranê di sîstemeke demokratîk û federal 
de dikare dawiyê bi dîktatorîjû terorîzma 
dewletî a Komara Îslamî ya îranê bîne û 
mafê mirovan biparêze û bibe sebebê 
dabînbûna ewlehiyê di herêma Rojhilata 
Navîn de. 

Çend sal e ku seba hebûna pirsa çekên 
Etomî ên Komara Îslamî ya îranê tevî 
civaka navnetewî, gellek girîngî bi pirsa 
mafê mirovan bi giştî û binpêkirina 
rojane ya mafên netewa Kurd bi taybetî 
nahê dan. 

Em her di wê demê de ku seh bi 


metirsiya gihîştina Komara Islamî bi 
çekên Etomî dikin, lê li ser vê baweriyê 
ne ku bêdengiya civaka navnetewî di 
asta tepeserkirin û binpêkirina mafê 
mirovan li îranê, ne tenê nebûye sebebê 
sekinandina pêvajoya bipêkirina mafê 
mirovan, azadîxwazan û çalakên siyasî li 
îranê, her wek ku ev yeka di heyamê 2-3 
salên borî de hate îsbatkirin jî, belku 
nekariye rejîma îranê neçar bi 
qebûlkirina daxwazên civaka navnetewî 
derheq pirsa çekên navikî jî bike! 

Netewa kurd û PDK îranê daxwazê ji 
Rêxistinên navnetwî yên parêzerên 
mafên mirovan û Konseya Mafê Mirovan 
a ser bi Rêxistina Netewên Yekbûyî dike 
ku bê liberçavgirtina berjewendiyên xwe 
yên aborî û siyasî, Komara Îslamî a îranê 
bixe bin zext û givaşan, da ku vê rejîmê 
neçar bi sekinandina pêvajoya îdamkirina 
xebatkarên Kurd û azadîxwazên îranê 
bike û rêz ji mafê mirovan bigire.^ 
Kongireya 14'hem A PDK îranê 
îlona 2008 

Peyama Enistîtuya Kurdî 
ya Brukselê Ji Bo 14’hemîn 
Kongreya PDKI 

usro Ebdullahî 

Berpirsiyarê Buroya pêwendiyên navneteweyî yê 
PDK-Î 

enstituya 

kurdî 
ya brukselê 


Min vexwendina we ya ji bo Civîna Giştî ya PDKI stend. Ez ji 
dil pîroz û serfiraziyê ji we re hêvî dikim. 

Rêzdarên hêja, berpirsiyar û endamên PDKÎ û beşdarên bi 
rûmet, min gelekî dixwest di vê roja qedirbilind de beşdarî vê 
civîna we ya giştî bikim. Lê mixabin ezê nikaribim. Pirr xemgîn 
im. 

Her çende nikarim beşdar bibim jî, dilê min bi we re ye û ji 
we re mezintirîn serketin hêvî dikim. 

Weke birayekî we yê piçûk û saziyeke Kurdistanî ji Civîna we 
ya Giştî hêvî dikim ku hun her derfetê xwe ji bo yekbûnê pêk 
bînin. 

Ez û Enistîtuya Kurdî ya Brukselê hertim di xizmeta 
Kurdistaniyan de ne. Eger tiştek hebe û li me bikeve, di 
çarçewa derfetên xwe de, ser seran ser çavan pêk tînin. 

Derwêş Mihemed FERHO 
Serokê Enistîtuya Kurdî ya Brukselê 
Bruksel, 08.06.2008 

Ji Bo Partiya Demokrata 
Kurdistana îranê 

evalên Delal, 

Hêvî û daxwaz dikim ku Kongira we ya 14'an bi 
serkevtin derbaz be, ji bo karên partiya we û ji bo azadiya 


H 



gel û welat biryarên delal bistîne. 

Ji hemû beşdarên Kongirê û hemû hevalên delal yê PDK îranê 
ra silavên germ. 

Kemal Burkay 
29'ê Hezîran a 2008 
Stokholm 



Şiroveya Peyvên 
Siyasî 


Berhevkar: Omîd Esxeran 
omid_anbi@yahoo.com 


ANARŞIZM 

êgiha Anarşîzm ji peyva Yûnanî a "Anarkia" ku tê 
wateya bêserweriyê, û bi giştî bi wateya nebûna 
rêberî û hikûmetê ye. Di kar û barên siyasî de, ji 

teoriyekê re tê gotin ku li dijî her cure desthilatek siyasî ye 
û di warê qatî ve jî hez û xweziya borjuwaziyê tê de tê 
xuyakirin. Têgiha han ji ber teoriya xwe a parvemayî ve 
dibe asteng li hember pêşketina civakê. 

Anarşîzm, yasa û zagonan weke çavkaniya tim gendelî û 
xirabiyekê dizane û di hemû zirûfekê de hebûna dewlet, 
partî, teoriya siyasî û bernameyên pêşxistinê bi nerewa 
dizane. Hizra han li ser vê baweriyê ye ku hikûmet dibe 
sedema gendeliya xelkê û kasayetiya mirov bin pê dike û 
wê wek astengek li hember pêşketina mirov dizane. 

Anarşîzm wiha dihizire ku yasa û zagon li dijî eqil in, 
çunku mirov bixwe canliberek civakî û azad e û hewcehî bi 
yasa û dewletê tune ye û gerek saziyên dewletî ji holê werin 
rakirin û her wiha xizmeta leşkerî û wergirtina bacê jî werin 
hilweşandin. Anarşîzm daxwaza vê çendê dike ku kar û 
barên aborî di civakek bêyasa û dûr ji her cure tengasiyekê 
de birêve biçin. 

Di rastî de alîgirên Anarşîzmê li dijî her cure bizav û 
tevgerek şoreşgerane û hizbî ne. Li gor nêrîna wan, eva ji 
ber vê çendê ku meriv serbest û azad e û tenê kiryarên 
takekes cihê pesendê ne. Gişt xebatên tex û çînî û kiryarên 
bikom di her şekil û metoekê de be, ji aliyê Anarşîstan ve 
tên redkirin û dewsa wê cudahî, dubendî û paşayetî, bi 
rewa dizanin. 

Lenîn li ser vê baweriyê bû ku Anarşîst dixwazin texa 
kedkar stûxwarê sermayedaran bin û derheq çewisandinê jî, 
bê vê çendê ku bingeh û sedema vê bizanin, hin tiştan 
dibêjin û tucar bawerî bi xebata çînayetî nînin. Hêjayî gotinê 
ye ku hin anarşîstên tundrew, bawerî bi avakirina paşayetî, 
tevlîhevî, teror, girevên giştî û hiloşandina sîstema 
desthilatê, jî hene. Tirsa bihêzbûn û xurtbûna hizra 
anarşîzmê di nav hûreborjuwaziyên gund û bajaran de 
gellek zaf e. 

Çavkanî: (Ferhengî Ramiyarî Nîga) Azad 
Weledbegî 

(Danêşnamêyê Siyasî) "Politicial Dictionary" 

Daryûş Aşorî 












16'ê Ilona 2008'an 16 sal bi ser cinayeta terorîstî a rejîma Komara Islamî li dijî rêberê gelê 
Kurd û Sekreterê Giştî yê PDKÎ, Dr. Sadiq Şerefkendî û hevalên wî li bajarê Berlînê^ derbas 
dibe. Di 17'ê îlona sala 1992'an de, bi fermana rayedarên rejîma Komara Îslamî a îranê, li 
xwaringeha Mîkonos li bajarê Berlînê Dr. Şerefkendî û 3 hevalên wî hatin teror û Şehîdkirin û 
piştî 5 salan kar û xebatên dadgeha serbixwe a Almanyayê, di biryara wê dadgegê de, 
rêberên payebilind ên Komara Îslamî weke rêveber û fermanderên vê cinayetê hatin nasîn. 

Em wan şehîdên serbilind û birûmet bibîr tînin. 

Desteya Weşana Agirî 


«4- 

agiri 

CJ 



Paşkoya Taybet Bi Boneya 16’hemîn salvegera Terorkirina Dr. Şerefkendî Û Hevalên Wî 

Peyama Rêberiya PDKÎ Bi Hinceta 16’hemîn Salvegera Şehîdkirina Dr. 
Sadiq Şerefkendî Û Hevalên Wî Li Berlînê 

X wîşk û birayên rêzdar! 

Hevalên hêja û delal! 


26'ê 


Xermanana 


1387(16.09.2008)'an a Rojî, 16'hemîn 
salvegera teror û şehîdkirina Dr. Şadiq 
Şerefkendî, Sekreterê Giştî yê PDK îranê, 
Fetah Ebdulî, endamê Komîteya Navendî 
û nûnerê wê demê ê partiyê li derveyî 
welat, Humayûn Erdelan, berpirsiyarê 
partiyê li Almaniya û Nûrî Dêhkurdî, 
dostê dêrîn yê PDKÎ ye. Di saja 1992'an de, 
di dereng wexteke roja 17'ê îlonê de destê 
teror û pîlana rejîma Komara Îslamî li 
cihekê ku ezîz û xweşteviyên me li Berlînê, 
tevî hejmarek ji kesayetiyên naskirî ên 
Opozîsyona îranê civiyabûn, gihîşte canê 
wan ezîzên me û bi meşandina wê komplo 
û terorê ku ji aliyê Komara Îslamî a îranê 
ve hatibû darêtin, jiyana xwe ji dest dan. Bi 
vî awayî di rewşekê de ku hêşta ew birîna 
qurs û giran ku sê sal û du mehan berî wê 
bûyerê, ketibû ser cesteya PDKÎ û ew birîna 
ku bi bandor bû, birîneke din û derbeke din 
a giran ji partiya me ket. 

Dr. Sadiq Şerefkendî kî bû? 
Taybetmendiyên wî çi bûn? Hewl û 
tekoşîna wî çi bû? Ku ew bi vî awayê 
diyarîkirî kiribû armanc ji bo terorîzma 
dewleta Komara Îslamî. Dr. Şerefkendî 
heval û xebatkarekî demokrat bû ku piştî 
teror û şehîdkirina Dr. Qasimlo, bi cehd, 
hewldan, sadiq û pakî û jêhatîbûn û karîna 
xwe, di halekê de ku bîr û dilê wî bi xema 
mezin a ji destdana mamostayê xwe, Dr. 
Qasimlo dagirtî bû, bi wî halî jî, pêşengiya 
tevgera Kurd li Kurdistana îranê ku di destê 
PDKÎ de bû, girte destê xwe. Dr. Şerefkendî 
bi curekê ew partî di rêya rast û bi yekrêzî 
û bi tekoşîn û xebata berçav a xwe pêşde 
bir ku rejîma Komara Îslamî tê gihîşt tenê 
bi terorkirina Dr. Qasimlo, armancên sereke 
ên xwe ku ji nav birina tevgera Kurdistanê 
û tunekirina PDKÎ bû, bi hebûna 
kesayetiyekî wekî wî cîbicî nebûye, yan 
aliyê kêm ne kemiliye. Lewra Dr. Sadiq 
Şerefkendî bû armanca rasterast a 
terorîzma Komara Îslamî. Birêveçûna wê 
pîlanê û ji destçûna kesayetiyekî herî 
berçav yê PDKÎ, Dr. Şerefkendî ji bo hemû 
xelkê Kurdistanê û ji tev azadîxwazan çi li 
hundirê welat û çi li derve re xem û 
kovaneke mezin bû. Lê piştî terorkirina Dr. 
Şerefkendî jî derket holê ku ew partiya ku 
Dr. Qasimlo ji destê Pêşewa Qazî 


Mihemed wergirtiye ku avakerê wê partiyê 
bûye û ser li nû rêxistin kiriye û li pey wî jî 
Dr. Şerefkendî jî ala wê bi destve girtiye, bi 
derbên wisa qurs û bi jidestdana mêrxasên 
bi wî awayî jî û heta wê radeyê jî, birîndar 
dibe, lê qet teslîm nabe, ji nav naçe û bi 
kiryar û piratîk ew hêviya ku Komara Îslamî 
jê re pîlan û komplo rêtibû, bicî nahê. 

Ji ber ku rejîma Komara Îslamî dît piştî 
Dr. Sadiq Şerefkendî jî, rêvîngên emegdar 
û derslêfêrbûyî ên mekteba Pêşewa Qazî, 
Dr. Qasimlo û Dr. Şerefkendî, çiqas gurs, 
qahîm bi yekrêzî û rêberîkirina bikom mil yê 
dane ber erkeke wisa mezin ku di nebûna 
wan de divêt birêve bibin. Eva 
taybetmendiyeke berçav a PDKÎ ye. Renge 
heke PDKÎ bi hemû wan taybetmendiyane 
neba, yan hêzeke din bi hin xisletên din 
hebaya û derbên wiha bi jan giran û lê 
ketiban, birîneke wisa giran û kûr hilgirtiba, 
reneg nekarîba li ser pêyên xwe bisekine. 
Renge nekarîba yekparçeyiya domandina 
xebatê biparêze û li ser xebat û 
berxwedanê berdewam be. Lê partiya me 
di hemû wan ceribînane de serbilind hate 
derê. 

Terorkirina Dr. Sadiq Şerefkendî û ew 
dosya ku bi navê cihê bûyerê, bi Mîkonos bi 
nav û deng e, berevajî dezgeha Dad a 
Otrîşê, dezgeha Dad a Almanyayê micidtir û 
mikumtir pirs şopand û heke ez nebêjim bi 
tevahî, dikarim bibêjim pirr kêmtir kete bin 
bandora dan û standinên siyasî û 


pêwendiyên dîplomatîk û bazirganî ên 
Almanya bi Komara Îslamî a îranê re. 
Dadgeke dûr û dirêj, bi girtin û amadekirina 
tawanbaran di dadgehê de, tevî hemû wan 
hewl û cehdên ku Komara Îslamî dan, 
serbarê hemû ew poen û îmtiyazên ku hazir 
bû bide Almanya, bona ku aliyê kêm heke 
encama dadgehê jî were ragihapdin, di 
çaçoveya hinek tawanbarên ne Îranî de 
bihê berteskkirin û^ navê ^ rêber û 
pîlandarêjerên Komara Îslamî a îranê tê de 
nehê anîn. Lê dezgeha dad a Almanyayê û 
hewl û cehda parêzeran rê neda ku wê 
carê jî weke berê, xwîna azadîxwaz û 
xebatkarên Kurd bibe goriyê dan û 
standinên bazirganî û hinek alvêrên 
dîplomatîk û siyasî. Lewra me dît heke çi di 
encama dadgeheke dûr û dirêjheyam de, bi 
wî awayê ku dezgeha dadê dixwast, bi ronî 
û eşkere navê Weliyê Feqîh û berpirsiyarên 
din ên Komara Îslamî ku di wê pîlanê de 
dest hebûn û fermana vê cinayetê dabûn, 
bînin, lê bi curekê îşare bi heqîqet û rastiyê 
her hatiye kirin û heqîqeta han neçû bin 
perdeyê veşartinê. Ew bo cara yekemên bû 
ku bi wî awayî û bi wê qasê dezgeha teror 
û terorîzma Komara Îslamî bê rêtina 
areqeya şermê di wê mehrekê de bikare 
jiyana xwe derbaz bike û di asteke herî 
bilind a Komara Îslamî de ew rejîme bi dest 
têdebûn û destwerdan û birêvebirina wê 
terorê hate mehkûmkirin. 
îlankirina nûçeyê encama karê dezgeha 

dad a Almanyayê, herçiqas tu demekê Dr. 
Şerefkendî û hevalên wî nevegerandin ji bo 
hembêza me, lê stemlêkiriya partiya me, 
gelê me û goriyên wê bûyerê ji hemû 
dunyayê re nîşan da. Vê yekê da xuyakirin 
ku çima Partiya Demokrat û rêberên PDKÎ ji 
bo rejîma Komara Îslamî armanc in û bi vî 
awayî pîlan û komplo ji wan re tên darêtin. 
Ew jî du Sekreterên Giştî ên partiyê li pey 
du komcivînên Enternasyonala Sosyalîst de 
pîlana han li ser wan bimeşe. Komara 
Islamî heta wê qasê ji karê xwe û ji dan û 
standinên xwe, bi ceribandina Otrîşê ku 
heta ji vê çendê jî erxayîn bûn ku heta piştî 
komcivînên ES'ê ku hemû yan pirraniya 
rêberên cîhanê ên wê demê têde beşdar 
bûn û xwezayî ye ku nûçe û bûyereke wisa 
dê dengvedaneke berfireh hebe, lê bêy 
liberçavgirtina vê yekê rejêmî rast pîlan di 
wê demê de meşand. Lê di cihê xwe de, wî 
hukmî heta radeyekê dilê me rihet kir û tev 
azadîxwazan mohra riswa û rûreşiya ku ji 
aliyê dezgeha dada a welateke naskirî û 
demokratîk ê Ewropayê nav çavê rejîma 
Komara Îslamî da. 

Dengvedana derveyî a wê biryarê çi bû? 
Me dît ku welatên endamên Yekîtiya 
Ewropayê bona nîşandana nerazîbûnê li 
hember vê liv û pîlana Komara Îslamî bi 
tevahî balyozên xwe ji îranê vexwendin. Ew 
helwesta YE'ê her çiqas ne bi qasê bandora 
neyînî a wê tawan û cinayetê bû ku Komara 
Îslamî derheq bi neteweya Kurd û PDKÎ û 
rêberên wê partiyê encam dabû, lê di cihê 
xwe de her bi wê qasê jî bi bandor bû. Her 
çend ew balyoz piştre ji bo îranê vegeriyan, 
lê em mêze kir ku helwesta han a YE'ê 
bûye sedem ku eger çi dezgeha teror û 
terorîzma Komara Îslamî ji kar nekeve, lê 
aliyê kêm li welatên Ewropayê weke berê 
nemeşe. Ewa rastiyekê diselimîne, ew jî 
eva ye ku çiqas Rojavayî micidtir û 
mikumtir li hember Komara Îslamî helwestê 
bigirin, bi wê qasê jî zêdetir dikarin wê 
rejîmê ji encamdana hinek kar û kiryarên 
ne durist û ne jêhatî biparêzin. Berevajî vê 
yekê, çiqas dan û standinên siyasî, 
dîplomasî û bazirganiyê pê re tên holê û 
çiqas bi nermî pê re dilivin û tevdigerin, bi 
wê qasê jî wê rejîmê di domandina 
cinayetan û liv û tevgerên ku encam dane, 


hartir û dirindetir dikin. Bi taybet niha ku 
Rojavayî bi tevahî an her yek bi radeyekê li 
hember Komara Îslamî û li hember 
serberedayîbûnên û wê balnedan ji raya 
giştî re ku li hemberî dinyaya derve 
rawestiyaye, çiqas micidtir serederiyê bikin, 
bi wê radeyê dikarin armancên xwe li 
hember Komara Îslamî de vepêçin, çiqas jî 
weke derbazbûyî û heta astekê jî wekî niha 
nermî û fidakariyê li hember vê rejîmê ji 
xwe nîşan bidin, divêt bi wê qasê jî piştrast 
bin ku di^ derbarê têkiliyên wan bi Komara 
Îslamî a îranê de, xaleke erênî a cuda ji ya 
ku heta niha heye, dernakeve holê. 

Mirov nikare bibêje ku Dr. Sadiq 
Şerefkendî ji keç û xortên demokrat re ne 
naskirî ye û yek ji me bikare nasînerê/a wî 
û hevalên din be. Kesên ku li ser jiyana berî 
hatin û tevlîbûna wî di nav refên PDKÎ 
agahdar in, dizanin ku çi di temenê 
zarokatiyê, nûciwanî û ciwaniyê û di 
dewrana xwendekariyê de mirovekî bilind 
bû û xwediyê hêz û şiyaneke zaf û 
zîrekiyeke taybet bû. Çiqas zû ji rêya rêberê 
me yê mezin, Dr. Qasimlo ve deriyê Partiya 
Demokrat a Kurdistanê bi rûyê wî hate 
vekirin û xebat û têkoşîna nepenî hebûye. 
Piştî aşkerabûna tekoşîna partiyê, piştî 
serkevtina şoreşa gelên îranê, Dr. Sadiq 
Şerefkendî rolekî xuya û berbiçav di 
rêberîkirin wê partiyê de lîst. Ji xislet û 
taybetmendiyên wî, wefadariya sertaser 
tevî Dr. Qasimloyê nemir û rêbaza w|bû. Li 
hember wan kesan ku di mesjehetê gelê 
Kurd û ji rêbaza rastîn a PDKÎ de pêyên 
xwe xwar danîban, gellek xurt û micid bû. 
Di karkirinê de pirr mikûr û di domandina 
karê rojane ê xwe de mandînenas bû. Di 
heman demê de xwediyê hestekî nazik bû. 
Hogirê helbest, wêje û muzîkê bû. Bi 
tevahiya wateyê însan bû, li gor naveroka 
sadiqane wekî navê xwe sadiq bû, lewra ji 
destdayîna kesayetiyekî wiha, ew jî kesê 
yekem ê PDKÎ ji me tevan re bi jan û keser 
e, lê renge ji bo rêberiyaq PDKÎ û yên ku 
berê jî di rêberiya wê partiyê de bûn, hem 
li Dr. Qasimlo û hem li Dr. Şerefkendî gellek 
bihîstine ku karek hatiye kirin, bêy vê 
çendê ku bi navê xwe kiribe ku me kiriye, ji 
ber ku heke rojekê ew jî nebe û ew jî 
nebin, ew partiye gihîjandine cihekê ku di 


wê rêyê de bimeşe ku wan jê re berpê 
danîne û ew wan erk û wezîfeyan bicî 

bigehînin ku li ser milê şagirtên xwe 

danîne. 

Di vê dejbarê de, bo^ cara yekemîn bû ku 
Komara Îslamî a îranê cezayê xwe 

werdigirt, ne sûçê rastîn, lê her nebe 
cezayeke gellek ji we tawan û cinayeta ku 
encam dan. Demekê lewh û tabloyeke 
bibîranînê ji Dr. Sadiq Şerefkendî û hevalên 
wî li nêz cihê terorê tê danîn, taba vê yekê 
nake û gef û gurran dike û gefa vê yekê jî 
ji Almaniya dike ku di kiryareke wisa li 
Tehranê bimeşîne ku ji bo Almaniya 

nexweş û dilgiran e. 

Em carek din ew rêberên me bibîr tînin 
ku em perwerde kirin û gihîjandin îro û 
partiya me gehand rewşekê û zerfiyetek jê 
re dan ku bikaribe heta musîbet û xem û 
derbên qurs weke ji destçûna wan jî tebat 
bike û li ser pêyan bisekine. Silavan dişînim 
bo canê paqij yê Dr. Sadiq Şerefkendî, kek 
Fetah Ebdulî, Humayûn Erdelan û Nûrî 
Dêhkurdî, nemaze ku dibînin ku wefadarî bi 
rêbaza Dr. Qasimlo di kelama Dr. Seîd de 
ku dibêje: "Em dê rêya te bidomînin, an 
emê serkevin yan em dê bihên kêleka te 
serê xwe danên" û aqibet rex wî jî serê xwe 
danî û bi soz û peyama xwe wefadar ma. 
Silav li tev şehîdên PDKÎ. 

Serkevtin ji partiya wan re, serkevtin ji 
bo wan keç û xortên ku perwerdeyê destê 
wan in û îro ala partiya me ji destê wan 
hatiye wergirtin û ji bo wan bilind bû. 

Serbilindî ji wan kesan re ku PDKÎ 
gihandin vira û serfirazî ji bo şagirtên wan 
jî ku çavnihêriyên wan di vê derbarê de bicî 
anîn. 

Em îro di halekê de Dr. Sadiq Şerefkendî 
û hevalên wî bibîr tînin ku du rojan berî 
niha Kongreya Çardehem a Partiyê bi 
serkevtin ve bi dawî hat. Ew serûberiya ku 
di karê kongreyê de hebû û ew fezaya 
siyasî a zal bi ser kongrê û ew hilbijartina 
demokratîk ku di kongreyê de hate 
encamdan, erxayîn bin ku hemû evana dê 
riha rêberên me şa bike û dê ew soz û 
peyamane ji me werbigirin ku me ji wan re 
dabû ku xelata ew mezinahî û rola girîng a 
wan di Partiya Demokrat de hebû, ew jî 
domandina rêya wan e. 

Heq e her salekê ku em bi vê hencetê 
qise dikin, rêz û emegdariya xwe hember 
dezgeha dad a Almaniyayê û parêzerên wê 
dosyayê bidin xuyakirin, ew kesên ku gef û 
gurrên Komara Îslamî nekarî wan li karê 
xwe dilsar bike, ew kesên ku bi haydan û li 
berdanîna temahiyê ji aliyê Komara Îslamî 
nekarî wan di erkekê de ku li hember heq û 
dadmendiyê girtibûn pêşberî xwe, 
bigêrineve. Em rêz û silavan ji bo dezgehên 
dad a Almaniya û parêzeran dişînin ku li 
Almaniya ew yek afirandin. 

Silametî û temendirêjî ji wan re û em 
hêvîdar in partiya me dubare musîbet û 
karesateke wisa nebîne û birîna wiha giran 
hilnegire. 

Gellek spas ji beşdariya we di wê rê û 
resma şîn û bi bîranînê de. 

Azad Kurdî 


îroka siyasî a Kurdistanê tejî 
xedr û îxaneta dijminên Kurdan 
li hember keç û xortên wî gelî 

ye. Ji bilî kavilkirina gund û bajarên 
Kurdan, zilm û zordarî, asîmîlasyon û 
tunekirinê, girtin, îşkence û kuştina 
kurdan û wd beşek ji pêvajoya serkut û 
çewisandina gelê Kurd bûye. Lê yek ji 
metodên qirêj û gemar Şehîdkirina 
rêberên Kurdan bûye. 

Rêber û kesayetiyên mezin û bilind di 
nav gelan de hêsan çê nabin. Di her 
civakekê û di nava her gelekê de, rêber 
rolek sereke, girîng û bi bandor di 
rêvebirin û pêşdebirina xebata wî gelî 
de dilîzin, lewra herdem yek ji 
armancên dijminên kurd û Kurdistanê, 
ji nav birin û kuştina rêberên Kurd 
bûye. Dîroka xebata siyasî û 
mafxwaziya Kurdistanê şahidê rastîn yê 
vê rastiyê ye. Heta niha bi vê armancê 
û bi mifahwergirtin ji metodên gemar, 
dehan rêberên Kurd hatine teror û 
Şehîdkirin. Armanca dijminan eva bûye 
ku bi lêdan û tunekirina mejiyên 
Kurdan - anku rêberan - pêşiya xebat 
û berxwedana azadîxwazî û berevanî ji 
mafên neteweyî bigirin. 

Tevgera rizgarîxwaziya Kurd li 
Rojhilatê Kurdistanê bi sedema 
meşandina vê siyasetê ji aliyê dijminan 
ve, çendîn rêberên leheng û navdar ên 
xwe ji dest dane. Di sedsala 20'an de, 
polîtîka han bi xurtî li ser gelê Kurd 
hate meşandin. Ji ber ku xebat û 
berxwedana Kurdan germ û gurr bûbû, 
di vê navberê de rêberên wek Simayîl 
Axayê Şikak, Pêşewa Qazî Mihemed, 
Dr. Qasimlo û Dr. Şerefkendî û dehan 
rêberên din li pêşiya karwana şehîdên 
têkoşîna azadiyê di Rojhilatê 
Kurdistanê de bûn gorî. 

Ji ber pêşengbûna PDKÎ di têkoşîna 
azadiyê di wê parçeyê Kurdistanê de, 
piraniya rêberên navdar û mezin yên 
şehîdkirî ên Kurd rêberên vê partiyê 
bûne. 3 rêberên navdar ên Kurd, 
Pêşewa Qazî Mihemed, Dr. Qasimlo û 
Dr. Şerefkendî û herwiha dehan 
endamên din ên rêberiya partiyê, gorî 
û bedelên vê partiyê bûne ku jiyana 
xwe kirin qurbaniyê azadiya Kurd û 
Kurdistanê û hertim wek rûmet û 
sembolên gelê Kurd û PDKÎ hatine/tên 
hesibandin. 

26'ê Xermanana 1387 (16'ê îlona 


2008)'an, 16'hemîn 
salvegera teror û 
Şehîdkirina rêberên 
navdar ê Kurd, Dr. Sadiq 
Şerefkendî, ^ Sekreterê 
Giştî yê PDKÎ û hevalên 
wî: Fetah Ebdulî, endamê 
Komîteya Navendî û 
nûnerê partiyê li derveyî 
welat, Humayon Erdelan, 
berpirsiyarê partiyê li 
Almanya û Nûrî Dêhkurdî 
kesayetiyê siyasî ê Îranî û 
dostê gelê Kurd bû. 

Di 17'ê îlona 1992'an 
de, çend seet piştî 
beşdarîkirina şanda han a 
PDKÎ bi serokatiya Dr. 

Sadiq Şerefkendî di 
Kongreya Enternasyonala 
Sosyalîst de li Berlînê, 
dema bi komek 
kesyaetiyên siyasî ên 
Opozîsyona îranê re 
civiyabûn, kete ber êrîşa 
terorîstên Komara Îslamî 
ku ji aliyê desthilatdarên 
herî payebilind ên rejîmê 
li Tehranê fermana wê 
terorê hatibû dayîn û 
bûne goriyên siyasetên 
terorîstperwerane ên vê 
rejîma gemar û Şehîd 
bûn. Armanca Dr. 

Şerefkendiyê nemir eva 
bû ku dixwast bi 

lidarxistina van cure civînane li 
Ewropayê, bi rêya gotûbêj û diyalogê 
yekîtî û hevbendiyeke xurt di navbera 
hêzên siyasî û neyarên rejîma Komara 
Îslamî a îranê pêk bîne. PDKÎ herdem 
bawerî bi yekîtî, hevxebatî û hevgirtina 
hêzên siyasî ên dijberên rejîmê 
hebûye/heye, lê wê demê ji ber 
guhartinên navneteweyî û herêmî û 
heta guhertinên di asta hundirê îranê 
de, ew pêwîstî zêdetir derxistibû holê. 
Lewra bi piratîk dest da xebat û 
gotûbêjê bona yekgirtîkirina hêzên 
Opozîsyonê da ku bi bername û 
pilatforemek hevbeş li dijî rejîma 
desthilatdar têkoşînê bimeşînin. Wê 
demê Dr. Şerefkendî pirr li ser yekîtî, 
hevxebatî û hevpêwendiya hêzên siyasî 
ên neteweyên bindest ên îranê tekez 
dikir û weke hewcehiyeke giring û bi 
bandor dihesiband. 


Me dît çendîn salan piştî Şehîdbûna 
Dr. Şerefkendî, rêvîngên rêbaza wî 
şagirtên emegdar ên Dr. Seîd, bi 
pêkanîna Kongreya Neteweyên îrana 
Federal ew xewn û xweziya wî anîne 
cih û niha hêzên siyasî ên hemû gelên 
îranê li dora hev civiyane û di 
çarçoveya vê kongreyê de xebata 
hevbeş birêve dibin. 

Heke em bixwazin lênihêrînekê li ser 
jiyan û serpêhatiya Dr. Şerefkendî 
bikin, divêt mirov her ji temenê 
zarokatiya wî re birame û binirxîne, ew 
yek hewcehî bi lêkolîn û dahûrandineke 
zaf heye, lê di vê nivîsarê de heke bi 
kurtî be jî, em dê basa rola wî rêberê 
zana û navdar di tevgera 
rizgarîxwaziya Rojhilatê Kurdistanê de 
bikin. 

Dr. Şerefkendî di demeke pirr 

hestyar de bû Sekreterê Giştî yê PDKÎ. 
Ji ber vê çendê ku ew xwediyê gellek 
taybetmendiyên bilind bû, piştî 
şehîdbûna Dr. Qasimlo wekî 
kesayetiyekî herî xwedî şiyan û karîn û 
şagirtekî emegdar yê Dr. Qasimloyê 
nemir, erkê rêberîkirina PDKÎ bigire 
stûyê xwe û nehêle ku valahiya mezin 
a nemana Dr. Qasimlo, rêbaza wî 
lawaz bike û dilê dijmin û neyaran şa 
be. Kesayetiya zanistî û akademîk, 
ceribînên siyasî û rêveberiyê di dema 
tevlîbûna wî di nav refên PDKÎ û 
xebitîn di kêleka Dr. Qasimlo û herwiha 
hesta şoreşvanî û welatparêziyê de, Dr. 
Şerefkendî kiribû yek ji rêber û 
hevreyên Dr. Qasimlo. 

Her çiqas Dr. Sadiq Şerefkendî tenê ji 
bo dema sê salan Sekreterê Gitî yê 
partiyê bû, lê di wê heyamê de gellek 


baş kar û barên partiyê dimeşand û 
serkevtina wî pirr xuya û berçav bû. 
Rayedarên Komara Îslamî wisa difikirîn 
ku bi teror û Şehîdkirina Dr. Qasimlo, 
tevgera azadîxwaziya Kurdan li 
Rojhilatê Kurdistanê û nemaze xebata 
PDKÎ dê rastî têkçûnê bihê yan dê pirr 
jar û lawa bibe, lê me dît ku Dr. 
Şerefkendî bona ku dilê dijmin û 
bikujên Dr. Qasimlo şa nebe û bi xewn 
û miraza xwe negihîjin, bi awayekî 
berfireh dest da organîzekirina kar û 
xebatên PDKÎ di hemû warên rêxistinî, 
ragihandin, dîplomasî û wd... û heta 
astekê valahiya Şehîd Dr. Qasimlo tejî 
kir. Di rastî de, her ew rola erênî û 
çeleng û bi bandor a Dr. Şerefkendî bû 
sedem ku desthilatdarên terorîstperwer 
ên Komara Îslamî bikevine fikra daw û 
pîlaneke din û wî sermayê mezin yê 
gelê bindest ê Kurd ji me bistînin û di 


vê yekê de jî serketin. Me dît, piştî 
Şehîdbûna Dr. Qasimlo ku Dr. 
Şerefkendî wekî cihgirekî jêhatî ê wî bû 
kesê yekem yê partiyê û hêviyeke 
mezin di nav dilê xelkê Kurdistanê û 
Kadro, Pêşmerge, alîgir û dostên PDKÎ 
û têkoşîna azadiya Kurdan li Rojhilatê 
Kurdistanê de pêk hatibû û pêşdebirin, 
ji nû ve organîzekirin û bihêzkirina 
PDKÎ dilê her dilsozekê ronî kirbû, ji 
me hate standin û di 17'ê îlona 
1992'an de car din ew cinayeta hov ji 
aliyê rayedarên Komara Îslamî II dijî 
rêberên PDKÎ hate meşandin ku, xem, 
kul û keserên birînên wê cinayetê 
terorîstî hêj sivik nebûye û heta 
bidestveanîn û misogerbûna hêvî û 
armancên Şehîdê navdar û nemir, Dr. 
Sadiq Şerefkendî û hevalên wî û tev 
Şehîdên rêya azadî û demokrasiya 
Kurdistanê sivik nabin. 


Di Rê U Resmeke Berfireh De, Dr. Sadiq 
Şerefkendî Û Hevalên Wî Hatin Bibîranîn 

B i armanca rêzgirtin û bibîranîna 16'hemîn salvegera teror û Şehîdkirina rêberê 
navdar ê Kurd, Dr. Sadiq Şerefkendî û hevalên wî: Fetah Ebdulî, endamê 
Komîteya Navendî, Humayon Erdelan, nûnerê partiyê li Almanya û Nûrî Dêhkurdî, 


kesayetiyê siyasî ê Iranî û dostê Kurdan, 
roja sêşem, 16'ê îlona 2008'an, rê û 
resmhêja û ^berfireh di binkeya Deftera 
Siyasî a PDK îranê de birêve çû. 

Rê û resm bi sirûda neteweyî ya "Ey 
Reqîb" û deqîqeyek bêdengî ji bo canê 
paqij yê şehîdên Mîkonusê û gişt şehîdên 
Kurdistanê dest pê kir. 

Piştre Hesen Şerefî peyama rêberiya PDK 
îranê bi vê hincetê pêkêş kir. Deqa payama 
rêberiay PDKÎ di paşkoya taybet a vê 
hejmara Agirî de hatiye weşandin. 

Piştre peyamên Yekîtiya Jinan, Ciwanan û 
Xwendekarên Demokrta ên Kurdistana 
îranê hatin pêşkêşkirin. 


Her wiha di navbera beşên rê û resma 
han de, çendîn sirûd, helbest û pexşan bi 
vê hincetê hatin pêşkêşkirin. 

Rê û resm piştî 2 demjimêran bidawî hat. 

Her bi hinceta 16'hemîn salvegera 
şehîdkirina Dr. Şerefkendî û hevalên wî li 
bajarê Rojhilatê Kurdistanl ji aliyê endam û 
alîgirên nepenî yên PDK îranê ve çalakiyên 
cur bi cur ên rêzgirtin û bibîranînê hatin 
lidarxistin. Di gellek gund û bajarên 
Kurdistanê de, trakt û dirûşmên taybet bi 
vê boneyê hatin belavkirin. Her wiha 
wêneyên Dr. Şerefkendî û hevalên wî jî bi 
berfirehî ji aliyê endamên nepeniyê partiyê 
bi awayekî berfireh hatin belavkirin. 


Beşek Ji Peyama Dr. 
Sadiq Şerefkendî Piştî 
Şehîdbûna Dr. Qaqsimlo 
ÛHevalên WîDi Sala 
1989’an De 

“EM WEKE PDK ÎRANÊ 
SERBARÊ VÊ ÇENDÊ KU BÎ 
KÎRYAR HÊZA HERÎ ÇELENG 
A OPOZÎSYONA ÎRANÊ DÎ 
ÇEPERA XEBATA ÇEKDARÎ DÎ 
HUNDÎRÊ ÎRANÊ DE BÛNE Û 
HENE, LÊ EM AŞTÎXWAZÎN Û 
HEKE ME DEST JÎ BO ÇEKÊ 
BÎRÎYE, Jl BO PARASTÎNA 
XWE BÛYE, Jl BER KU ŞER BÎ 
SER ME DE SEPANDÎNE. EM JÎ 
ŞER Û XWÎNRÊJÎYÊ BÊZAR ÎN, 
JÎ BER KU EM WATEYA ŞER BÎ 
BAŞÎ DÎZANÎN Û LEWRA EM 
HERDEM LÎ SER WÊ 
BAWERÎYÊ BÛNE KU PÎRSA 
KURD HETA BÎGUNCE JÎ RÊYA 
AŞTÎXWAZANE VE ÇARESER 
BÎKÎN. LÊ KEVNEPERESTÊN 
DÛR JÎ MÎROVAHÎ Û QAÎLÊ 
SELÎM, BÎ VÎ KARÊ 
(TERORKÎRÎNA DR. QASÎMLO 
Û HEVALÊN WÎ) HOV Û 
DÎRÎNDANE SELÎMANDÎN KU 
Jl BO ÇARESERKÎRÎNA 
PÎRSGÎRÊKÊN ÎRO ÊN ÎRANÊ 
TU RÊYEKÊ BÎ NAVÊ RÊYA 
AŞTÎXWAZANE NAS NAKÎN Û 
DÎ NAVBERA XWE Û XELKÊ 
ÎRANÊ DE TENÊ ZOR, TUND Û 
TÛJÎYÊ BÎ REWA DÎZANÎN Û 
BES” 

Bandora Xwendewariyê Li Ser Civakê 



Hemîd Muxtarî 
Hemid83@vahoo.com 

Y ek ji sedemên herî bingehîn ên 
pêşkevtina civakekê di warên 
aborî, pîşesazî, civakî, çandî, 

siyasî û...de di gava yekem de girêdayî bi 
asta xwendewariya wê civakê ye. Ger em 
mêzeyî welatên pêşkevtî ên cîhanê bikin, 
ev rastiya bêtir ji me re derdikeve holê. 

Li gor serhejmariya herî dawiyê, 1 ji 5 
a nifûsa cîhanê nexwendewar in. Helbet 
hêj tu pênaseyekê diyarîkirî ji xwendinê 
re nehatiye kirin. Renge di welatekê de 
xwendin û nivîsandina mijarek kurt weke 
pênaseya xwendewariyê bê hesibandin û 
di welatek din de kesekî/e xwendewar 
bihesibînin ku karkirin bi komputerê re 
bizane. Ew yeka gêrdayî bi çand û asta 
pêşkevtina teknolojî û zanistê di welatên 
cur bi cur de ye. 

Saziya "UNESCO"yê, bi vî awayî 
xwendewarbûnê pênase dike: " Kesek ku 
bikare mijarekê hêsan bixwîne û 
binivîsîne û fam bike, xwendewar e. 
Herwiha di warê piraktîk de kesekî/ê 
xwendewar dizanin ku bikare di gişt 
çalakiyên ku di warê ektîvkirina bibandor 
ên girûpî û civakî yên civakê de beşdar 
be û ji xwendin, nivîsandin û şiyana xwe 
ji bo pêşkevtina xwe û civaka xwe mifahê 
werbigire. Kesek ku şiyanên han tune be, 
nexwendewar e. Çimku kesên han 
nikarin di civakê de xwedî bandor û çalak 
bin". 

Mirovên nexwendewar li civakê di 
encamdana gellek karan de bê şiyan in û 
nikarin rola xwe a sereke bilîzin. Lewra 
rewşa aborî a piraniya kesên han ne pirr 
baş e. Heta ev yeka bandora xwe heya li 
ser aboriya giştî a welat jî. Ji aliyekê din 
ve nebûna xwendewariyê dibe sebeb ku 
takekes nekare di jiyana xwe a rojane de 
pêş bikeve û kesên nexwendewar tevî ew 
metod û bernameyên ku mirovên 
xwendewar bona çareseriya pirsgirêkên 
berdem jiyana xwe bikar tînin, nenasyar 
in. 

Paolo Firîrê, derheq bandora xwendinê 
dibêje: "Tenê xwendewarî ye ku 
dikare mirovan di jêr 
desthilatdariya dîktatoran de rizgar 
bike". 

Niha pirsgirêka nexwendewariyê pitir di 
welatên cîhana sêyem anku welatên 
Rojhilata Navîn û welatên kerta 
Afrîqayê de tê xuyakirin. Li gor 
serhejmariya ku di deqa proseya 
"Rojhilata Navîn" de hatiye: " Nêzîk %40 
ji nifûsa bitemen a welatên Erebî, anku 
65 milyon kes nexwendewar in ku du ji 
sê ya wan jin in. Herwiha pişka welatên 


Erebî di çap û belavkirina pirtûkên cîhanê 
de, tenê %1/1 e ku %15 ji wan jî 
pirtûkên olî ne. Eva jî di halekê de ye ku 
tenê hejmara pirtûkên ku bo ser zimanê 
Yûnanî tên wergerandin, 5 hemberî wan 
pirtûkan in ku bo ser zimanê Erebî tên 
wergerandin. Di halekê de ku tenê 11 
milyon kes ji nifûsa cîhanê bi zimanê 
Yûnanî diaxivin. 

Welatê îranê jî yek ji wan welatan tê 
hesêb ku xelkê wê tevî pirsgirêka 
nexwendewariyê berbirû ye. Li gor 
serhejmariyên ku ji aliyê Tevgera 
Hînkirina Xwendinê li îranê di sala 
2006'an de hate belavkirin, nêzîk 8 
milyon kes li îranê bi tevahî 
nexwendewar in û asta xwendewariya 11 
milyon kesan jî pirr kêm e. Yanî 
xwendewariya wan heya asta pola 4 a 
destpêkî ye. Bi giştî li îranê 19 milyon 
kes yan nexwendewar in yan asta 
xwendewariya wan pirr kêm e. Eva tenê 
yek ji encamên 30 sal desthilatdariya 
rejîma Komara Îslamî di îranê de ye!. Ji 
aliyekî din ve piraniya xwendingehên 
welatê îranê xirabûyî ne û li hember 
erdhejê ne qahîm in. Di vê derbarê de 
Hebîbulah Burbur, Serokê Saziya 
Nûsazî û Kemilandina Xwendingehan di 
hevpeyvînekê de tevî nûçegihanê 
"IRNA"yê, ragihand: %60 ji 
xwendingehên îranê li hember erdhejê 
nazik in û divêt ji nû ve bên çêkirin. Wî 
herwiha zêde kir û got: Mixabin salane 


nexwendewar bin? 

îranek ku tenê di warê hebûna niftê di 
cîhanê de xwedî pileya sêyem e û nirxa 
her bermîlek niftê niha gihîştiye nêzîk 
160 Dolaran. Lê mixabin desthilatdarên 
hakim bi ser welatê îranê her rojê bi 
milyonan bermîlên petrola îranê difroşine 
welatên cîhanê û bi perê wê çek û 
teqemeniyan dikirin da ku xelkê pê 
tepeser bikin, yan bona terorê yan 
destwerdan di kar û barên welatên cînar 
de bikar tînin yan didizin. Bi kurtî ev pere 
nagihîje destê xelkê îranê. 

Ji aliyekî din ve di sîstema şaş a 
Komara Îslamî de ger mirovên bi şiyan û 
xwendewar jî hebin, lê îdeolojiya 
desthilatdarên hakim bi ser îranê qebûl 
nekin û dijberiyê tevî wan bikin, yan 
divêt ji wî welatî derkevin û herin bo 
welatek din yan dê bên kuştin. Heta 
gellek caran reviyan jî nikare wan ji 
mirinê rizgar bike û li derveyî welat jî 
dikevin ber êrîşa terorîsên şandî ji aliyê 
Komara Îsalmî û tên kuştin. 

Di dawîyê de divêt bê gotin ku hewce 
ye girîngî bi perwerdehiya mirovan bê 
dan. Jin, zarok, pîr, ciwan, hemû û hemû 
divêt bi xwendinê bikarin di jiyana xwe 
de serkevin û xizmetê bi pêşveçûna 
civakê bikin. Xwendin jiyana mirovan 
diguhere. Tevî zanabûna mirovan gişt 
deb û edetên kevn û premayî hêdî hêdî 
di civakê de ji nav diçin û civak ber bi 
pêşkevtin û nûsaziyê dimeşe. 


pitir ji 5 milyon 
xwendekar li îranê bi 
başî nahên perwerdekirin 
û 5 milonên din jî seba 
kêmbûn û du keretbûna 
xwendingehan, li cihê 6 
demjimêran 4 
demjimêran di 
xwendingehan de 
dimînin. 

Desthilatdarên rejîr 
dîktator vê yekê bi başî 
dizanin ku ger xelk 
xwendewar û zana be, 
ew êdî nikarin 
hukimdariyê bi ser wan 
de bikin. Lewra di 
pêşxistina xelkê xwe de 
gavên hewce hilnagirin 
ku Komara Îslamî a îranê 
yek ji wan rejîman tê 
hesibandin ku gellek bi 
kêmî di welat de hewla ji 
navbirina 

nexwendewariyê daye. 

Başe heke ne wisan 
be, çima divêt 19 milyon 
ji xelkê îranê 

Navendên Ewlekariyê Gefê Ji Mamostayên Kurdistanê 

K omîteya Piştevanîkirin ji Gireva Birçîbûna 
Mamostayên Siyasî û Sivîl yên Kurd ragihand: 

Di yekemîn rojên sala nû a xwendinê de, 

berpirsên dewletî ên rejîma Komara Îslamî hewlê 
didin da ku ew mamostayên ku çalakiyên senfî û sivîl 
encam didin, bixin bin zext û givaşan. 

Li bajarê Şinoyê îdareya Ewlekarî û parastina 
îdareya perwerde û hînkirinê, bê tu sedemek rohn, 

gefê ji mamostayên Kurd dikin ku ger çalakiyên sivîl encam bidin, dê doza ewlehiyê li dijî 
wan were vekirin. Li gor rapora ku gihîştiye destê Komîteya han, hejmarek ji mamostayên 
bajarê Sine ji rêya kesek bi navê Xezal Merdî ve ku niha berpirsê îdareya perwerde û 
hînkirina yek ji deverên vî bajarî ye, bo îdareya ewlekariyê hatine bangkirin. Di vê 
bangkirinê de li dijî mamostayên ku çalakiyên sivîl encam didin, doza ewlehî hatiye vekirin. 
Piraniya wan mamostayan bi buxtana hebûna pêwendiyê tevî partiyên siyasî ên dijî rejîma 
îranê hatine tawanbarkirin. 


cM/KJ/K 

* 



Navenda Parastina Mafê Mirovan Daxwaza 
Piştgirîkirin Ji Zîndaniyên Girevgirtî Ên Kurd Kir 

N avenda Parastina Mafê Mirovan li îranê di 
daxuyaniyekê de, daxwaz ji gişt jin û mêrên 
azadîxwaz yên cîhanê kir ku piştevaniyê ji 

girtiyên Kurd ên ku dest dane gireva birçîbûnê 
bikin. 

Navenda han her wiha daxwaz ji karbidestên 
pêwendîdar yên rejîma Komara Îslamî a îranê kir 
ku daxwazên berheq ên yasayî yên zîndaniyên 

girevgirtî li berçav bigirin û bilez îznê nedin canê girtiyan bikeve metirsiyê. 

Rejîma îranê Li Dêwulanê, Alîkariya Firoşerên Madeyên Sirrker Dike 

R ejîma Komara Îslamî a îranê li 
bajarê Dêwulanê, alîkariya firoşerên 
madeyên hişber dike û amade nîne 

kesên han binçav bike. 

Her di vê derheqê de du kes bi navên 
Hebêbulah û Nasir ku kirêgirtiyên navendên 
sîxorî ên rejîma îranê ne, di bin navê 
nanfiroşiyê, di şeqama "îstiqlal" a bajarê 
Dêwulanê de, madeyên hişber difiro: 
zarokên temen 10 û 12 salî. 


Iranê berbirû 



Kiryara han tevî bêdengiya navendên întizamî yên rejîma desthilatdar I 
bûye û bi tu awayekî pêşî ji wan nahê girtin. 


n nahe girtin. 


Xizanî Gefê Li Jiyana 1 Milyar Û 400 Milyon 
Mirovan Di Cîhanê De Dike 

Li gora rapora herî nû a Rêxistina Neteweyên Yekbûyî, rewşa nebaş a aboriya cîhanê 
pêvajoya xizanî û belengaziyê xurt kiriye. Li gora zanyariyên nû ên vê rapora NY, 
hejmara xizanan di welatên di halê pêşdeçûnê de ji 1 milyar û 400 milyon kesan jî zêdetir 
bûye. Rapora NY destnîşan dike ku xizanî û destkurtiya vê hejmara mirovan, dide 
xuyakirina ku newekhevî di herêmên cuda cuda ên cîhanê de jî heye. Li başûrê herêma 
newala Afrîqayê û welatên serbixwe ên Asyaya Navîn, hejmara xizanan di navbera salên 
1990 heta 2005'an zêde bûye. 

Ev rapore destnîşan dike ku berevajî pêvajoya berê a kêmbûna hejariyê di cîhanê de, 
çavnihêrî tê kirin jordeçûna buhaya alavên xwarinê xelkê zêdetir ber bi xizanyê bibe û 
hejmara han bêtir bibe, nemaze di wan deverên cîhanê de ku me qala wan kir. 

Sekreterê Giştî yê Neteweyên Yekbûyî, Ban Kî Mon dibêje, jarbûna aboriya welatan 
gefê li jiyana xizanan dike û kêmbûna radeya pêşdeçûna aboriyê dahata hejariyê ji nav 
dibe. Kirîza xwarinê, hejmara birsiyan di cîhanê de zêde dike û bi milyonana mirov ber bi 
xizaniyê ve diçin. Li ser vê mijarê, roja 25'ê îlona 2008'an, li avahiya RNY de 
konferanseke mezin bi beşdariya 100 serokên cîhanê hatin lidarxistin û pirs nîqaş kirin. 


Rojeva Civakê 


%80 Ji Zarokan, Seba 
Hejariya Malbatî, Neçar Bi 
Karkirinê Dibin 

Agirî- Beşa Civakî 


Zarok Bûne Gorîyê Modernîzmê 

Piraniya kesên ku karên gulfiroşî, 
boyaxlêdan, pufdankfiroşî, paqijkirina rê û 
xiyewanan û... dikin, ji wan zarokan pêk 
tên ku di temenê 5 heya 15 saliyê de ne. 
Temenê tu yek ji wan jordeyî 15 saliyê 
nîne. Lê bona dabînkirina debara jiyana 
malbatên xwe, neçar in ku dest bidin 
karkirinê. Piraniya zarokan, seba rewşa 
nebaş ya aborî a malbata xwe neçar in ku 
di wan kargehan de kar bikin ku kêmtir 
dikevin jêr çavdêriya dewletê. Dema ku 
kargehên han ji aliyê dewletê ve dikevin 
ber lêgerînê, xwediyên kargehan bona vê 
çendê ku hêza kar yan erazan ji dest 
nedin, yan neçar bi dana perê bîmê 
nebin, zarokên ku wan re kar dikin, 
diveşêrin. 

Yasaya Karkirinê, Yasayek Bîhanî 
Ye 

Zêdebûna hejmara zarokên ku di sira 
zivistanê û kela havînê di xiyewanan de 
kar dikin, yek ji kirîzên bingehîn in civaka 
me tê hesêb. Hejmarek ji wan zarokan ku 
rojane 12 demjimêran di kargehên biçûk 
di îranê de kar dikin, mehane tenê 30 
heya 40 hezar tûmenan weke heqdest 
distînin ku dirav û miaşeke herî kêm e. 

Kargehên Taybetî, Bihêztir in Ji 
Qanûna Karkirinê 

Çend milyon zarok li îranê kar dikin, li 
halekê ku madeya 79'an a yasaya 
karkirinê, karkirina zarokên jêr temenê 15 
saliyê qedexe kiriye. Herçend ku di vê 
madeyê de karkirina zarokan hatiye 
qedexekirin û heta di peymannameyên 
cîhanî de jî tekez li ser vê yekê hatiye 
kirin, lê dîsan jî em dibînin ku hejmara 
zarokên xiyewanî di îranê de roj bi roj 
zêdetir dibin. 

%80 Jî Zarokan Seba Xîzaniya 
Malbatan, Neçar Bi Karkirinê Dibin 

Bi giştî %80 ji zarokên ser rêyan, seba 
desttengiya malbatên xwe di warê aborî 
de, neçar dibin ku dest bi karkirin di ser 
rêyan de bikin. Piraniya wan zarokan di 
parêzgehên weke Kurdistan, Loristan, 
Xorasan û Tehranê de ne. %90 ji 
zarokên han xwedî malbat in û %78 ji 
wan jî nêr in. 

Sedema Jordeçûna Hejmara 
Zarokên Ku Kar Dikin 

Fasîleya çînayetî, zêdebûna hejmara 
malbatên bê malxê (serperest) yan tek 
malxê yan xwedî malxêyan xirab, 
zêdebûna nifûsê, feqra çandî, koçberî, 
bêkarî, bengdarbûna endamên malbatê bi 
madeyên sirker û...sedemên bingehîn ên 
jordeçûna hejmara zarokên ku di 
xiyewanan de kar dikin, in. 

L i gorî çavkaniyên dîrokî û 
pesn û fortên nîjadperestiya 
dîrokzanên desthilatdar; 

Şahînşahiya (împaratoriya) Osmanî, li ser 
sê çarzemînên dinê yên berfireh, zêdeyî 
şeş sed salî rêveberî û desthilatdarî 
domandiye û hukim kiriye. Dûgela 
Osmanî li ser van hersê erdzemînên 
kevnar, bûbû xwediyê kevneşopiyeke 
pireçand, pireol, pireziman û pirenetewe. 

Ji Rojhilata Navîn bigirin heta 
Evropaya Navîn; ji Kafkasyayê bigirin 
heta Afrîkaya Başûr; ji Balkanan bigirin 
heta Mezopotamyaya Jêrîn û Jorîn, hemû 
wêran û vekiran kiribû. Belê li ser navê 
zanist û zanyariyê tu havil nekiriye bi 
navê şaristaniya gerdûnî tiştek nedaye 
mirovahiyê. Deremek çiye, fêd û sûdeya 
wê li cîhanê nebûye. Çimkî armanc ne 
aramiya mirov û berjerwendiyên 
mirovahiyê bû. Hemû hewldan ji bo ezîtî 
û ezperestiya kevneperst û paşverû bû. 

îro jî wisa ye. Desthilatdarî tu dem û 
dewranan xema mirov û mirovahiyê 
naxwe û nexwariye. Her gav di 
berjewendiyên xwe yên kesane û 
mêtingeriyê de difikire. Do împaratoriya 
Osmanî çi bû, îro DYA (Dewletên Yekbûyî 
yên Amerîkayê) jî ew e. Do Dewleta Alî 
Osmanî bi navê vêkiranan dinya wêran 
dikir, îro jî DYA'yê bi navê aştî û 
demokrasiyê cîhanê tarûmar dike. Nav, 
dem û sedemên desthiladariyê guheriye. 
Belê peywir, feraset û armanc qet 
neguheriye. 

Ji ber ku Dûgela Osmanî ji aliyê padîşah 
ve dihate birêvebirin û her wiha padîşah 
wekî xelîfeyê îslamê dihate dîtîn û 
pejirandin, nasnameya wî ya konevanî û 
olî bi hev û din ve hatibû cebirandin. 
Padişah hem dikaribû li ser navê 
şahînşahiyê û hem jî li ser navê Xwedê û 
pêxemberê wî peyamanan bide gel û wî 
di bin fermana xwe de bide xebitandin. 
Desthilatiya navendî, ji bo mayîndetiya 
dûgela mezin (Dewleta Alî Osman) û 
desthilatdariya padîşah, ji evdîtiyê pê ve 
tu tişt layîqî mirovan (hemwelatiyan) 
nedidît. Şer, kuştin, talan, mirin, jiyan di 
destê padîşah de; kar, ked, xebat, xurek 
û vexurek jî di suxreya padîşah û 
malabata wî de bûn. îro jî teknolojiya 
nûjen û hemû alavên şer di suxreya DYA' 
yê de ne. Ango rewş zêde neguheriye. 

Di dema Qanunî Sultan Suleyman ê 
ku 47 salan padîşahiya dewleta Osmanî 


kiriye de, li Fransayê reqsek îcad dibe. Li 
gora agahiyên demê reqs ji aliyê jin û 
mêrên fransî ve tê lîstin. Belê ji ber ku 
welatê fransiyan hemsînorê dewleta 
Osmaniyan e, Sultan Suleyman vê yekê 
bi xwe nexweş tîne. Bi hêrs radibe du 
qasidên xwe kar dike û nameyekê ji 
Qeyserê Fransayê (Fransuwa) re dişîne. 
Di nameya xwe de dibêje : " Li gora 
agahiyên ku gihîştine ber destê min, li 
welatê te reqsek nû îcad bûye. Tê gotin 
ew reqsa ku we îcad kiriye, tew ji aliyê 
jin û mêran ve tê lîstin. Ango qîz û 
xortên we yên ciwan dikevin destê hev û 
din û xwe li ba dikin... Wekî ku tu jî 
dizanî welatê te hemsînorê welatê min e. 
Û ew dab û nêrîtên we yên neqenc 
tesîreke neyînî li welatê min dike. Dibe 
ku bi vê reqsa we ya nû re, sinc û exlaqê 
hemwelatiyên min xera bibe. Ji ber wê 
divê tu wê reqsê li welatê xwe betal bikî 
û dev ji wan kirêtiyên dereolî berdî. Heke 
tu di hundirê mehekê de wê reqsê radîkî, 
rake; hekena ezê tevlî artêşa xwe bêm; 
te û artêşa te bihelikînim û welatê te 
mehf bikim..." 

Li gora çavkaniyên dîrokî, tê gotin ku 
qeyserê fransî, wê reqsê ji welatê xwe 
radike û heta ku Qanûnî Sultan 
Suleymanê Osmanî namire jî tu kes 
nema diwêre li welatê fransiyan behsa 
reqsa jin û mêran bike. 

îro DYA'yê jî, li hember gel û 
neteweyên cîhanê bi heman helwest û 
ferasetê tev digere. Desthilatdarê dinê, 
dixwaze tevê cîhanê tevlî gel û 
neteweyên wê di bin desthilatdariya xwe 
de bihêle û di suxreya xwe de bide 
xebitandin. Li kîjan devera cîhanê dengê 
aştî û azadiyê bilind dibe, DYA'yê û 
desthilatdariya wê, wê deverê wekî qada 
terorîzmê û gelê wê jî wekî terorîstan 
nîşan dide. 

Divê baş bête zanîn ku hemû dûgelên 
serwer û dagirker û desthilatdariya dinê 
ne di heyra mirov û gelan de ne. Derdê 
wan bêtir talan, kuştin û wêrankirina 
gelan û welatê wan e. Ji ber ku îro ew 
hêzdar û desthilatdarê dinê ne, çavê wan 
ji kû/kê bibire êrîşî wir/wî/ê dikin. 

01 û îmana desthilatdariyê nîn e. Cih û 
war, dem û dewran, ol û bawerî, nîjad û 
neteweya wê çi dibe bila bibe, dijminê 
mirovahiyê ye. Ew, do wisa bû; îro wisa 
ye; dê sibê jî wisa be ! 


Kaniya He/bestan 


Dilê Şeyda 

Ehmedê Xanî 


Disan dilê Şeyda ji nû, da îxtîyar 
perwazî kir 

Seydek dîye ber daye dû, meyl û fira 
Şehbazî kir 

Meyla wî mehza hîkmet e, Şeyda wî 
enqa Şîret e 

Teyrê wî bala hîmmet e, lewra teleb 
efrazî kir 

Enqa bi dest kes nakevit, damek divê 
ew dakevit 

Nabit ku xafil rakevit, yê qesdê seyda 
bazî kir 

Şeyyadiya min bû ebes, daîm li min 
teng bû qefes 

Rahet benûm ez yek nefes, min lew bi 
efxan sazî kir 

Saz û semaya suhbetê, govend û çerxa 
de'wetê 

Fikrîme Şekl û qametê, bîr têne mi-b 
awazî kir 

Şeklê mecazî çendek e, Şeyda heqîqî 
werdek e 

Teyxûnê qeyda lê veke behrê, me ber 
endazî kir 

Zincîr dibe teyxûn bitin, cendek li 
pêsber xûn bitin 

Şunqar ne dê mecnûn bitin, uskûf ji 
çavan bazî kir 

Şunqarê çav teyxûnê dil, berdane dû 
çavên bi kil 

Xanî! Ewan gêra xecil, lewra mecaz 
axazî kir 

Serwa me 

Serwa me bi sed reng û hezar îŞwe û 
meŞ hat 

AŞiq kirin îhya li reqîban ku nexweŞ 
hat 

Sunbul kemilandin, Gul û lale 
xemilandin 

Reyhan Şetilandin, li gulan taze binefŞ 
hat 

Ten derve nebû qet, nedida bextê 
kuŞadek 

Rû da me Şukur! Ke'be yê tali' me du 
ŞeŞ hat 

Pê dane firengî i nîlo, hatine romî 
(Peydane) 

Şukrane, nihane ji ereb hem ji hebeŞ 
hat 

ReŞtozê xwe Nûbar e meger koŞe 
dixwazin 

Tîra koŞeyî da te, hedef girt û bi keŞ 
hat 

Yan hat bi nava dilê ket, qet nediwesta 
Lewra ku ji ber qewsê me dî zêde bi 
weŞ hat 

Xanî! Bese bê arî, çi ra zêdeyê salan 
îsal e ji xwe tali' û bextê nebireŞ hat 

Helbestvanê Kurd Şêx Memdûhê Birîfkanî 

-1976) 

Besam Mistefa 


M Ez feqiyekê belengaz im ji feqiyên Dîwana Cizîrî M 
Şêx M.Birîfkanî 


Memdûhê Birîfkanî lêkolînên giştî ser 
edeba kurdî-zaravê behdînî-dikir û di 
wêjeya erebî de jî, xwedî zanayî bû. 

Weke berê jî hate gotin, Şêx Memdûhê 
Birîfkanî, li ser şopa helbestvanên kurd yên 
kevin—kilasîk-bi taybetî M.Cizîrî û F.Teyran, 
helbesta xwe dihûnand. Şêx Memdûh m 
şêwaza nivîsandina xwe gellek ji wan ve 
nêzîk bû, û her di warê ayînê de jî wekî 
wan olperest bû, û bi navê olê li piraniya 
dever û parçeyên Kurdistanê geriyaye. Her 
weha, Şêx gellek gotinên kurdî yên kevin 
sax û zindî kirine û di helbetsên xwe de 
bikar anîne, di gel ku wî şîir û helbestên 
gellek helbestvanên kurd yên kevin kom 
kirine û ji windabûnê parastine tevî ku 
gellek ji wan hîn nehatine weşandin, ne 
ketine ber ronahiyê de. 

Di derbarê Şêx Memdûhê Birîfkanî de, 
Sebrî Botanî wiha dinvîsîne: "Şêx 
Memdûhê Birîfkanî di edebiyata me ya 
kilasîk de navekê girîng e". 

Bê guman gera Şêx li piraniya bajar û 
gund û deverên Kurdistanê bû alîkar ku 
zimanê wî yê kurdî xurt û bihêz bibe û 
gellek zaravên kurdî di helbestên xwe de 
bikar bîne, û peyvên kurdî yên resen ji 
gencîneya ku dabû hev, derdixistin, û 
dikirin rist û hozan di pesindana xweza, 
xurista Kurdistanê de. Reşîd Findî behsa 
hunera helbestê ya Şêx Memdûh Birîfkanî 
dike û dibêje: "Hozanêt Şêx Memdûh 
Birîfkanî di ter û nazik û ciwan in, û 
rehwaniyeka hunerê hozanê û şarezayiya 
zimanî lê diyar dibît". 

-Berhemên Şêx Memdûhê Birîfkanî: 

1-Laleşîn:beşê yekê ya dîwana wî-1997, 
Stockholm, çapxaneya APEC. 

2- Ferhenga Birîfkanî:di sala 1950 î de 
hatiye nivîsandin. Kurdî-Erebî ye. Kurdiya 
wê bi herdû tîpên erebî û latînî ji aliyê Şêx 
Memdûh ve hatiye nivîsandin. 

3- Berhevkirina dîwana Şêx Nûreddînê 
Birîfkanî (1940-1966). 

4- Berhevkirina dîwana Şêx Şemseddînê 
Qutbê Exlatî yê Birîfkanî( 1940-1966). 

5- (EI Heqîqe wel Beyan fî tercumet sadat 
Birîfkan) bi zimanê erebî .1961. 

6- Pêncî û yek helbestvanên kurd. 

7- Lîsteya dara malbata Birîfkaniyan. 

8- Gelek gotar û çîrok û metelok û lêkolînên 
ser dîroka milletê kurd. 

Helbest: 

Welatê me 

Şax û daxên di wilatê me pir e ji 
şengebiya 

Çîçek û alal û beybûn qul bi qul ketine çiya 


3 i dema yekem helbestvane Kurd 
Baba Tahirê Hemedanî-' Uryan-heta 
bi helbestvanên nû, qada helbesta 
kurdî bi hest û nest, hêvî û azwer û 

xwîna helbestvanan hatiye rengînkirin, 
xemilandin. Bi taybetî helbestvanên me 
yên kilasîk yên ku xweza û bedewiya 
kurdistanê di helbestên xwe de, pesin 
kirine û nemir hiştine. Şêx Memdûhê 
Birîfkanî yek ji wan helbestvanên ku ji 
baxê helbesta kurdî ya kilasîk çêj 
wergirtiye û ji kaniya herikî ya Melayê 
Cizîrî û Feqê Teyran vexwariye. Kurdistan 
bi hemû bedewiya xwe di helbestên wî de, 
rû dide, û milletê kurd û zimanê kurdî tê 
pesindanê. 

Jînenîgariya Şêx Memdûhê Birîfkanî 
(1911-1976): 

Şêx Memdûhê Birîfkanî di sala 191 l'ê 
Zayînî li-Badê-ya ser bi-Dihokê- hatiye ser 
rûyê dinyayê. Di heft saliya xwe de, dest bi 
xwendina Quranê kiriye. Xwendina xwe ya 
olî li Birîfka li ber destê Mela Ebdullahê 
Etrûşî sê salan xwendiye. Piştre, li- 
Sipîndarê-dora salekê li ber destê Mele 
Ebdulxaliq Akreyî xwendina xwe berdewam 
kiriye. Piştre, li—Etrûşê-li ba Şêx 
Ebdulrehmanê Etrûşî bicî bûye, û li ber 
destê Hecî Mela Ehmed xwendiye. Ji 
Etrûşê jî, berê xwe daye-Kemeka-û dora 
du salan li ba îsayê Salihê Kemekî 
xwendiye. Di sala 1931'ê de, xwendina 
xwe bidawî aniye. Piştre, li Zaxo li ber 
destê Mela Ebdulxaliqê Akreyê 
bawernameya 12 ilman wergirtiye û 
vegeriyaye Birîfkayê. Piştî ku Şêx 
Memdûhê Birfîkanî îcaza xwe li ber destê 
Mela Ehmedê Akreyî werdigire, di heman 
salê de îcaza Terîqeta Qadirî ji destê Şêx 
Mihemmed Rizwanî digire. Ji bilî vê, wî li 
Bexda û Necefê jê fêrên ayînî wergirtine. 

Şêx Memdûh du jin anîbûn. Li Zaxoyê, 
sala 1938'an keça Yusif Paşa, xûşka Hazim 
Begê li xwe mehr kiriye, û di sala 1954an 
de jî keça Mela Mihemmedê kurê 
Ebdulxaliqê Akreyî mehr kiriye. Şêx 
Memdûh du caran çûye Heccê. 

Di sala 1970'ê de, Şêx Memdûh dibe 
endamê komîteya birêvebir ya nivîskarên 
Kurd. Her weha, yekem serokê Yekîtiya 
Nivîskarên Kurd-tayê Dihokê. Ji bilî vê, ew 
endamê Korrî Zaniyarî Kurd bûye. Şêx 
Memdûh di hindek helbestên xwe de, xwe 
bi (Exlatî) nîşan dide. Û Exlatî naznavê Şêx 
Memdûhê Birîfkanî bû. Exlat navê bajarekî 
Bakurê Kurdistanê ye. Şêx Memdûh ji 
malbata Şêx Ehmedê Exlatî ye. 

Helbestên Şêx Memdûh di gellek kovar û 


rojnameyan de hatine belavkirin, 
weşandinê, weke kovara Ronahî-Hawar- 
Birayetî, Nûserî Kurd-Kirêkaran û di 
rojnameya-Bizav-. 

Diyar e ku helbestvanê me yê hêja Şêx 
Memdûhê Birîfkanî ji zaroktiya xwe ve, hez 
ji edeb, wêje û helbestvaniya kurdî kir. 
Bandora kilasîkên Kurd-Melayê Cizîrî, 

Feqiyê Teyran, Ehmedê Xanî, Melayê 
Bateyî..hwd, ser şîira wî berz û diyar e. Şêx 
Memdûh xwe mîna "feqeyekî belengaz ji 
feqeyên Dîwana Melayê Cizîrî" dihijmart. 

Şêx Memdûh di nîsana sala 1976'an de, 
çû ser heqiya xwe û li bajarê Dihokê hate 
veşartin. 

Gencîneya şîir û helbestên Şêx Memdûhê 
Birîfkanî mezin û berfireh e. Bi evîn û 
hezkirin, kurdewarî û ruhê 
nîştimanperweriyê û eşq û heza Kurdistanê 
xemilandî ye. Şêx Memdûh kurdperwer 
bûye û ew sitemkariya ku hatiye serê 
milletê wî, nepijirandiye. Zimanê Şêx rewan 
e û mîna çem û robarên Kurdistanê, wisa 
zelal, wisa paqij, diherike. Lê, her çawa be 
jî, ruhê netewayetî li nik wî dabû ser aliyên 
dinê jiyanê. Şêx bibû fida û girêdayî doza 
gel û welatê xwe û helbestên xwe terxan 
dikirin ji bo ax û xwezaya Kurdistanê di gel 
helbestên ku di nava xwe de nêrîn û 
felsefeya wî vedihewînin. Her weha, wekî 
zanayekî kurd hiştin û parastina ziman û 
edeba kurdî jî weke erkeke xwe didît, û di 
vî warî de ferhengeke kurdî-kurdî di gel 
helbestên xwe di dîwanê de, dide çêkirinê. 
Şêx dibêje ku: "pêdivî ye em li edebiyata 
miqate bin, her dem di hizra me da 
wê ji hindabûnê biparêzîn". Hilbet, ev 
nayê wê wateyê ku, Şêx Memdûh dûrî ol û 
dînê xwe ketibû, lêbelê wî hezkirina ol û 
netewayetiyê bi hev re fêrî feqe û mirîdên 
xwe, dikir. Belê, Şêx Memdûhê Birîfkanî 
mirovekî hestyar û nefisbiçûk bû. Cîhana wî 
ya helbestvaniyê bi dostanî, hezkirin, ayîn û 
nîştimanperweriyê dagirtî bû, ji bilî şahîkiya 
zimanê wî yê kurdî. Bê guman, ev hestên 
Şêx Memdûh yên neteweyî û welatparêziyê 
bûne sedema zindankirina wî û 
derengketina çapkirina helbestên wî yên ku 
bi kêmî di hindek kovar û rojnameyan de li 
îraqê hatibûne weşandin, weke rojnameya 
"Welat" û kovara "Nûdem"-Karwan-Beyan- 

Rewşenbîrî. 

Şêx Memdûh mirovekî aqilmend û bîrwer 
bû. Mirov, bi zimanê xwe yê xweş û rûyê 
xwe yê geş êsîrê kesatiya xwe dikirin, 
nexasime ku malbata wî-Birîfkanî-li deverê 
bi tundî tê hezkirin û qedirgirtin. Şêx 


şex 
xwe 
bit,' 









Agirî 


ÇAND Û HUNER 


Hejmar 96, 30’ê îlona 2008 nr 


◄- 

Nêrgizên ser di giran şermendê xemla te 
ne 

Li çîmenên nazik û ter simbil diden aweriya 
Sorgulên sîmayê rengîn li terzina girtî 
xunav 

Daxedar im bo binefşên xurmeî li ber 
keviya 

Çar kinarê keviya sosin û simbil xemilîn 
Mêrg û baxên di beheştê didine ber çikiya 
Heçî coma tu binê bexçeyê rizwan e wilat 
Baxê îrem te hebît dê bideye mizgîniya 
Mirîya bînî lê danî sê şevan dê jêne ve 
Her dema binêrî bihare kanî nûjdare giya 
Ax ji zêr e li çiya binêre dur û almas in 
hemî 

Çendî cewher cumla yekser wê ji nikme çûn 
ciya 

Rez û bax û çîmenan şalîl û balîl dixwînin 
Deng û awazê şirîn kefte nihal û geliya 
Kan û gencên di wilatê me pir in mil dane 
yek 

Sed hizar in tev bijar in makê kîmya ye giya 
Serwerê çendî cihan heq bêguman erdê 
me ye 

Bi qurçeka avê ji dola sax diken bêvariya 
Heçî vî erdî bibînît paşî jê bene derê 
Şêt dibît hadir di gavê dîn û har kefte riya 
Bes bibêje kêm birêje Exlatî nas î ji mêje 
Cih biheşt e çiya û deşt e av iheyat e li 
kaniya 
Hilo Rabin 

Hilo rabin gelî Kurda bi can û mal bi ehd 
û soz 

Binêrin faris û tirka li me napirsin ereb û 
rûs 

Ji tirka ya me bû erd û hemî rêze hemî 
Tersûs 

Hekarî û Tuncelî û Mereş Kemîşxane heta 
Toros 

Hinek Qeyserî û Sêwas û hinek Toqat 
hinek Mêrsîn 

Exne û Dêrsim û Entab, Qerehisar û Artwîn 
Bîngol û Şirnex û Cizîrê û Exlat û 
Mafarqîn 

Sêwreg û Wêranşehir û Batman û Dara û 
Nisêbîn 

Melatya, El ezîz, Xerpût, Giresun û 
Adîyeman 

Qerekose û Trebzon û Bazîd û Qers û 
Erdûxan 

Urfa û Sêrt û Erzerom, Bidlîs û Mûş û 
Erzincan 

îslahiye û îskenderûn, Diyarbekir, Mêrdîn û 
Wan 

Eve hemî kurd bûn xurî zarî di kirmancî 
dixwand 

Man bêxudan û bêxweyî lewra ku tirka ji 
me revand 

Exlatî hindî ba dikir trika cihê me ji xu 
kirand 

Kesê çi pisyar lê nekir derd û xema dil 
peritand 

Jêder: 

-Dîwana Şêx Memdûhê Birîfkanî, 
berhevkirin û amadekirina Zahid 
Birîfkanî,çapa didiwan, dezgeha Aras-2002. 
-Dîwana Kurmancî, Ebdulreqîb Yûsiv. 


Ezîz Şarox Alîkariyê Dixwaze 


Ezîz Şarox: Bona tomarkirina panzdeh strananin, pêdiviya min bi 
hevkariyê heye. 




L i hevpeyvîneke 
taybetî de ku li 
bajarê Mehabadê 

hatiye encamdayîn, 
hunermendê Kurd Ezîz 
Şarox di derbarê 
berhemên xwe yên 
pêşerojê de got: Bona 
tomarkirina 15 stranan, 
pêdiviya min bi hevkariya 
sponsorek an jî alîkariya 
dezgehekê heye ji bo ku 
alîkariya min bike li warê 

maddî ve ji bo belavkirina berhemê. 

Herwha got: Li nav van stranan de du stran bi awaz û helbestê ve yên min 
in.Ya yekem min ji bo bajarê xoşewîstê Mehabad gotiye û ya din jî berhemeke li 
ser koça dawiya hunermendê mezinê Kurd Mihemed Mamlê, berhemên din jî 
heman cûrene, lê belê ew panzdeh berhem gelek kar divêt, ji bo wê yekê min 
pêxweş e li Herêma Kurdistanê dezgehekî hunerî hevkariya min bike, eger ew 
dezgeh dezgeha Xak jî be gelek baştir e. 
Di derbarê deng de jî got: Niha temenê min (70) sal e, lê belê gelek spasiya 
xwedê dikim ku tu guhertinek bi ser dengê min de nehayiye û tenê li demên 
derbasbûyî de bi meqama Ey Lê Zalim min dengê xwe ceribandiye ku ew jî 
meqamekî bilind e. Di encama vê ceribandinê jî bi başî berhem derket holê ku 
dikarim bi meqamê bilind jî stranan bibêjim. 


Hespên 64 welatan dê li Kirmaşanê hinerê ciwanî û 
rehwaniya xwe nîşan bidin 

B i beşdariya 64 welatan li 
Kirmaşanê festîvala 
navnetewî ya hespsiwariya 

kurdî tê lidarxistin. Rêveberiya 
kultur û kelepora Kirmaşan 
(Rojhilatê Kurdistan) ê ragihand 
ku ji bo nasandina hespên resen 
yên kurdî bi cîhanê dê 17-ê meha 
10-ê festîvala hespsiwariya kurdî li 
bajarê Kirmaşanê destpê bike û 
dê 15 rojan dewam bike. 

Rêveberê kultur û keleporê yê 
wîlayeta Kirmaşanê Esedula 
Bîraniwend got yek ji 
taybetmendiyên wîlayeta 
Kirmaşanê hebûna resentirîn 
rengên hespên cîhanê ye bi navê 
"Hespê resen yê kurd" ku li sala 
derbasbûyî ji aliyê navendên cîhanê ve 
weke yek ji resentirîn hespên cîhanê 
hatiye tomar kirin. 

Wî her wiha eşkere kir ku bi bûna 
tomarkirina hespê resen yê kurd bi 
curekî ji curên hespên cîhanê, 
rêveberiya geştiyariyê biryar da dê 


festîvaleke cîhanî saz bike û got nêzîkî 
100 milyon tumen ji bo encamdana wê 
festîvalê hatiye terxan kirin. 

Di wê festîvalê de pêşbirkeya hespê 
resen yê kurd ji du beşan pêk têt: 1) 
Ciwaniya laşê hespên resenê kurd 2) 
Beşê hespsiwariyê li gundê Olompîkê 
yê bajarê Kirmaşanê. 

Jêder: Nefel 

Arjantîn Carek Din Daxwaza 
Mehkemekirina Rayedarên îranê Kir 

^Kirîstîna Fernandez, Serkomara Arjantînê careke din tawana 
destêwerdana îranê di teqîna salal 1994'an a Navenda Cihûyan li 
"Buenos airres" dubare kir û daxwaza mehkemekirina hinek ji rayedar 
û rêberên rejîma Îslamî a îranê kiriye. Xatûna Fernandez ku di Civata 
Giştî a Rêxistina Neteweyên Yekbûyî de diaxivî, got: Ez ji îranê 
dixwazim ku tawanbarên vê teqînê ji bo mehkemeyeke dadmendane û 
zelal û eşkerebûna rastiyên dozê radestî Arjantînê bike. 

Di salal 1994'an de, otomîlek li cihê Navenda Cihûyan li paytexta 
Arjantînê teqiya û 85 kes kuştin û zêdetirî 200 kes jî birîndar bûn. 
Arjantînê îran weke berpirsiyar û sebebkarê vê teqînê nas kiriye. 
Nêzîk du salan berî niha jî Dadwerek Dadgeha Federal ya Arjantînê 
biryara girtina 9 îraniyan da ku di nava wan de Flaşimî Refsencaî jî, Elî 
Felahiyan, Elîekber Wilayetî, Muhsin Rizayî - ku van 4 kesane di 
terorkirina Dr. Qasimloyê nemir de dest hebûn - û 4 kesên din, weke 
gunehkarên vê dosyayê nasand. 

Dadgeha Federal a Arjantînê li ser vê baweriyê ye ku wan rayedarên 



payebilind ên îranê bernama wê teqînê darêtine û ji rêya çend 
endamên Hizbulahê birêve birin. 



Hevdîtina Bi Girtiyê Kurd, Kebûdvend Re 
Hate Qedexekirin 

Malbata Mihemedsidîq 
Kebûdvend, serokê girtî ê 
Rêxistina Mafê Mirovan li 
Kurdistanê (RMMK), diyar kir 
ku hevdîtin û serdana bi wî re 
hatiye qedexekirin. Di heyamê 
15 meh binçavkirina wî de, 

malbata Kebûdvend tenê karîne carekê, ew jî bi qasê 20 
deqîqeyan bi wî re hevdîtinê pêk bînin. Dema ku hevser, keç û 2 
lawên Kebûdvend roja 24'ê îlona 2008'an, dixwastin ji bo 
hevdîtina wî biçin girtîgeha ÊVÎN a Tehranê, berpirsiyarên 
girtîgehê bi sedemên neron berlêgirtinê ji hevdîtian malbata 
Kebûdevend bi wî re kirin. Ji ber vê helwestê, malbata 
Kebûdvend nerazîbûna xwe nîşan dan, lê memûrên rejîma 
Komara Îslamî bêrêzî û bêhurmetî bi wan kirin û heta li her du 
kurên wî yên kêmtemen xistin û gef ji wan xwarin û ew neçar 
man ku wir bicî bihêlin. 

Di daxuyaniyekê de, RMMK'ê serbarê erêkirina vê yekê, ew 
biryar û kiryare li dijî girtiyê Kurd û çalakê mafê mirovan 
Mihemedsidîq Kebûdvend mehkûm û şermezar kir û li dijî hemû 
usûl, qanûn û pirensîpên mirovî û navneteweyî ;n maf; mirovan 
hesiband. 


Birayekî Girtiyê Kurd, Enwer Husênpenahî 
Hate Kuştin 


Roja înê, 26'ê îlona 2008'an, birayekî 
Enwer Husênpenahî, çalakê siyasî yê 
Kurd ê mehkûmbûyî bi îdamê yê herêma 
Leylaxê bi navê Eşref Husênpenahî ji 
aliyê hin kesên nenaskirî ve kete ber 
êrîşê û piştre meytê Eşrefê 33 salî di 
navbera gundên Tatereş û Qurîça de bi 
nîvecanî hate peydakirin. Lê roja şemî, 

27'ê mehê bi sedema mirina mêjî di nexweşxaneyê de jiyana xwe 
ji dest da. Hêzên Ewlekariyê çend caran gef ji wî kiribûn. 



Qanûna Hilbijartinên Herêmî Li îraqê 
Hate Qebûlkirin 

Piştî çend 


mehan nîqaş û 
gengeşên xurt di navbera^Kurdan 
û aliyên Şîî û Sunî ên îraqê û 
gotûbêjên divê derbarê ^ de, 
aqibet Parlemana îraqê 
birayereke girîng da û qanûna 
hilbijartinên herêmî qebûl kir. Li 

gora biryara nû a Parlamentoya Iraqê, ji 18 eyaletan di 14'an de 
dê hilbijartin pêk bihê. 

Di biryara berê de ku Kurdan bi tundî dijberî pê re dikir, tê de 
dihat xwestin ku parêzgeha Kerkûkê wekî herême xweser bi 
Bexdayê ve bê girêdan. Di qanûna nû de hatiye qebûlkirin ku 
hilbijartina li Kerkûkê paşde bikeve. Lewra ji bo Kerkûkê jî 
biryareke hate girtin. Li gor vê biryarê di navebra Kurd, Sunî û 
Şîîyan de dê komîsyoneke bê avakirin û ev komîsyon heta Adara 
2009'an dê raporeke çareseriyê pêşkêşî Parlemana îraqê bike. 


Mihemed El Beredeî: 

“Rejîma Tehranê Li Pey Çêkirina Çekên 
Etomî Ye” 


"Rejîma Tehranê dixwaze bi I 
çêkirina bombeyên Etomî ewlekariya , \ 
xwe zêde bike û bibe yek ji hêzên 
mezin ên herêmê". Eva cara yekemîn m r I 
e ku Mihemed El Berdeî, Serokê | 7 
"IAEA"ê bi eşkere li ser armancên " 1 

Komara Îslamî ji bo berhemanîna çekên Navikî diaxive. 

Rojnameya "Zod DW Seaton" a Almanya hevpeyvînek bi El 
Beradeî, Serokê Ajansa Vejena Etomê ya Navneteweyî weşand 
û wî got ku rejîma Tehranê ji bo bidestxistina çekên Etomî 
gavan davêje. Wî di rapora xwe ya vê dawiyê derbarê 
bernameya Etomî de jî bal kişandibû ser armancên vê rejîmê 
bona çêkirina çekên Etomî û dabû xuyakirin ku ev rejîme 
dixwaze bi çêkirina bombeyên Etomî ewlekariya xwe zêdetir 
ewle û garantî bike û bibe hêzeke mezin a herêmê. 
















